Prezident İlham Əliyev Vahid Hacıyevi Prezidentin Zəngilan rayonunda xüsusi nümayəndəsi təyin olunması ilə əlaqədar (04 may 2022-ci ildə) videoformatda qəbul edərkən, Zəngilanda, Şərqi Zəngəzurdakı mövcud durum başda olmaqla, bir sıra vacib mövzulara toxundu.\nDövlət başçısının təsbitləri və perspektiv barədə dəyərləndirmələri Şərqi Zəngəzurun yaxın dönəmdə sürətlə dəyişəcək sosial-iqtisadi portretini, xəritəsini gözlər önündə canlandırdı. Burada infrastruktur layihələr ilk sırada gəlməkdədir. Ümummilli liderin çox sevdiyim sözünü xatırlatmaq istərdim: “Yol – iqtisadiyyat, mədəniyyət, bir sözlə, həyat deməkdir!”\nPrezidentin xüsusi nümayəndəyə verdiyi tövsiyələr və ictimaiyyətlə bölüşülən məlumatlar işğaldan azad olunmuş ərazilərimizdə yol tikintisi sahəsində görülmüş, görülən və görüləcək böyük işlərə işıq saldı. Dorğudan da yolun iqtisadiyyata, mədəniyyətə, demək olar, bütün əməli fəaliyyət sahələrinə real təsirləri gözlər önünə sərilmiş oldu.\nBəli, Zəngilan rayonunda böyük infrastruktur layihələri icra edilir. Onların arasında Zəngəzur dəhlizinin tərkib hissəsi olan nəqliyyat infrastrukturu xüsusi önəm daşıyır. Yaxın dövr yerli, bölgə və beynəlxalq miqyaslı daşımaların meydanı, güzərgahı olacaq yolların özü bir yana, onların ideyası, layihəsi belə təsirlidir. Təsəvvür edin ki, onillər boyu Sovetlərin çəkmədiyi, yaxud çəkə bilmədiyi yolları müstəqil Azərbaycan dövləti çəkir, özü də 30 illik ağır işğala son verdiyimiz günün həmən ardından! Bu, ölkəmizin iqtisadi gücü ilə yanaşı, ali dövlət rəhbərliyinin siyasi iradəsini və yüksək vətəncanlılığını göstərir.\nYollardan danışarkən, söhbət yalnız avtomovil yolundan getmir, buraya şaxələnmiş dəmir yolu, hava yolu da daxildir. Prezident bildirdi: “Bu il Zəngilan Beynəlxalq Hava Limanı istismara veriləcəkdir. Bu hava limanının çox böyük funksiyaları olacaqdır. Zəngilan beynəlxalq nəqliyyat-logistika mərkəzi kimi inkişaf etməlidir. Rayonun yerləşməsi, beynəlxalq bazarlara yaxın olması və digər amillər bunu təmin edəcək. Dörd və altı zolaqdan ibarət olan avtomobil yolu sürətlə inşa olunur.\n...Zəngilan rayonunun ərazisindən keçən həm dəmir yolu, həm avtomobil yolu nəinki Azərbaycanın əsas hissəsini Naxçıvan Muxtar Respublikası ilə birləşdirəcək, eyni zamanda, beynəlxalq yükdaşımaları üçün yeni beynəlxalq bir yol olacaq”.\nİdeyalar, layihələr və artıq gerçəkləşməkdə olan işlər sübut edir ki, Zəngilan ərazisi beynəlxalq önəmə malikdir. Bu önəmi Zəngilanın əsl sahibləri dəyərləndirə və gərəkən addımları ata bilərdi – elə də oldu: “İşğal dövründə Ermənistan rəhbərliyi Ermənistandan Cəbrayıla yol çəkmək istəyirdi. Həmin bu yol Zəngilandan keçməli idi. Onların bu ümidləri və ümumiyyətlə, bütün ümidləri gözlərində qaldı”.\nErmənistanın öz ərazisi belə onların dədə-baba torpağı deyilkən, Ermənistan dövləti elan olunduğundan bugünədək özü-özünü təmin edə bilməzkən, Şərqi Zəngəzurda, Zəngilanda hansı böyük layihələrlə çıxış edə, necə qalıcı işlər görə bilərdi? Onların qalıcı işləri vandallıqla, dağıntılarla bağlı ola bilərdi – bu mövzuda mübahisə etmirik; dağıtmaq – onların xisləti, mandat - missiyası, qurmaq, yaratmaq – bizim işimiz, yaşam missiyamızdır.\nErmənistan işğal dövründə Şərqi Zəngəzurun, Qarabağın ekologiyasına da böyük zərər vurub: “Əlli-altmış min hektar meşə ilə örtülü sahə tamamilə məhv edilmişdir. Xüsusilə Kəlbəcər, Laçın, Zəngilan və Qubadlı rayonlarında meşələrin kütləvi surətdə qırılması prosesi gedirdi. Avropada ərazisinə görə ikinci ən böyük çinar meşəsi Zəngilan rayonunda olub - Bəsitçay Təbiət Qoruğu. Qoruğun böyük hissəsi məhv edilib. Bəsitçay Təbiət Qoruğunun bərpası artıq başlanıb. Ermənistan Zəngilandakı və digər rayonlardakı qızıl və digər qiymətli metallar yataqlarını da vəhşicəsinə istismar etmişdir. Oxçuçay da Ermənistanın ekoloji terroruna məruz qalmışdır. Ermənistanda istismar edilən mis kombinatının bütün axıntıları Oxçuçaya təmizlənmədən ötürülürdü”.\nBurada biz ancaq ağır işğal illərinin ağrı-acısını bölüşmür və dərdlənmirik; biz rəsmi İrəvanın törətdiyi bütün cinayətlərə görə məsuliyyət daşımalı olduğunu bildirir, bu istiqamətdə müvafiq addımlar atırıq: “Dəymiş bütün ziyanı hesablayırıq, bütün şəhər və kəndlərimizin pasportlaşdırılması prosesi gedir. Hər bir binanın, yaxud da ki, o binadan qalan dağıntıların video-foto çəkilişi aparılır. Bu, sübutdur və Azərbaycan beynəlxalq məhkəmələrə müraciət etmək əzmindədir!”\nYenidən yol mövzusuna qayıtmaq istəyirəm. Yol mövzusunun iqtisadiyyat, mədəniyyət, bir sözlə həyatı ifadə etdiyini təkrar vurğulayaraq, qürurla demək istəyirəm ki, Zəngilandan Qubadlıya və Qubadlıdan Laçına çoxzolaqlı yol çəkilir: “Bu yol Şərqi Zəngəzur iqtisadi rayonundakı rayonlar arasında birləşməni təmin edəcəkdir. Horadizdən Ağbəndə gedən dəmir yolunun inşası sürətlə aparılır. Bu dəmir yolu həm vətəndaşlar üçün, həm də beynəlxalq yükgöndərənlər üçün çox əlverişli bir infrastruktur olacaqdır”.\nVə əlbəttə, Zəngəzur dəhlizi! – O dəhliz ki, ölkəmiz, bölgəmiz üçün mühüm əlavə imkanlar yaradacaq: “Zəngəzur dəhlizi yeni nəqliyyat dəhlizi açılacaq. Son vaxtlar Azərbaycana Xəzər dənizinin Şərq hissəsindən çoxlu müraciətlər daxil olub. Azərbaycan ərazisindən yük göndərmək istəyənlərin həm sayı, həm də yüklərin həcmi artır. Bu səbəbdən Zəngəzur dəhlizi bizim üçün və qonşu dövlətlər üçün əlavə imkanlar yaradacaq”.\nBeləliklə, son 10-15 il içində ölkəmizdə nəqliyyat sektorunun inkişafına böyük önəm verilib. Məhz bu önəm vermənin nəticəsidir ki, “Bu gün Azərbaycan istənilən yükü qəbul və onu tranzit kimi ötürə bilir və Azərbaycanın imkanları daha da artacaq”.\nDediyimiz kimi, yollar yalnız iqtisadi deyil, eynigüclə mədəniyyət məzmunu daşıyır. Yeni yollar, bərpa olunan yollar bizi mədəniyyət müsəssisələrinə də aparacaq. Zəngilanda tarixi-dini abidələrin bərpası işləri artıq başlanıb: “Heydər Əliyev Fondunun maliyyə dəstəyi ilə Zəngilan şəhər məscidi indi əsaslı şəkildə təmir olunur. Bu məsciddən cəmi bir divar qalmışdı. Zəngilanda mövcud olan acı mənzərə azad edilmiş bütün başqa torpaqlarda da mövcuddur”.\nÇox şadam ki, işğaldan azad olunmuş ərazilərimizdə bərpa olunacaq, sıfırdan qurulacaq mədəniyyət ocaqlarımızın eksponatlarla təmini, əsərlərin, kitabların toplanması ilə bağlı müxtəlif təşəbbüslər mövcuddur.\nÜmumən həm rəsmi, həm ictimai təşəbbüslər müəyyən nəticələrə gətirib çıxarmaqdadır. “Qarabağ Dirçəliş Fondu” publik hüquqi şəxsin yaradılması (04 yanvar 2021), müxtəlif aksiyaların, sərgilərin, bağış kampaniyalarının təşkili dediklərimizə sübutdur. Yəni bu iş həm rəsmi, həm ictimai səviyyədə uğurla yürüdülür. Çox şadam ki, Milli Məclisin Mədəniyyət Komitəsinin mənəvi dəstəyi ilə baş tutan bir çox sərgidə, bərpa ediləcək muzeylərimiz, mədəniyyət ocaqlarımız üçün qiymətli rəsm əsərləri alınaraq, müvafiq qaydada təhvil verilib. Bir sıra ictimai qurumlar “Qarabağa kitabla dönək” kimi nəcib kampaniya ilə önəmli sayda kitab toplaya bilib. Bu işlər davam edir. Bunlar ali dövlət rəhbərliyinin apardığı böyük işlərə ictimai dəstəyin ifadəsidir. Belə işlər erməni dağıdıcılığına qarşı Azərbaycanlı quruculuğunun fəlsəfi (və praktik) fərqini də göstərir. Vandallıqla quruculuq arasındakı fərq yalnız təzahürlərinə görə deyil, diametral fərqli düşüncə, fikir, yanaşma fərqinin xalqların xarakterinə çevrilməsindək keçilən tarixi sürəci də təcəlla etdirir...\n2022.05.08 / 14:37


Kim Ki Duk | Kino | Kayzen\n30 okyabr 2017, 20:34\n1960-cı ildə Cənubi Koreyada dünyaya gələn Kim Ki Duk ailəsinin maddi sıxıntıları ucbatından doğru-dürüst məktəbə gedə bilməyib. 15 yaşından isə məktəblə birdəfəlik vidalaşıb. Bir çox fabriklərdə çalışıb. 20-25 yaşlarında hərbi xidmətdə olub və 2 il gözdən qüsurlular üçün kilsədə işləyib. 1990-cı ildə isə Parisə köçüb. Kimin heç bir təhsili olmasa da iki il Avropada rəsm çəkib satmaqla dolanıb.\n32 yaşında Parisdə ilk dəfə filmə baxıb. “Quzuların Səssizliyi” filmindən təsirlənən Kim Koreyaya qayıdaraq ssenari yazmağa başlayıb. Dəfələrlə rədd cavabı alsa da, nəhayət film sektoruna daxil ola bilib. Kino təhsili olmayan Kim Ki Duk film sənayesi ilə bağlı ənənəvi üsullarla film çəkməyin bezdirici olduğunu deyib: “Film çəkmək üçün ən gərəkli amil həyatdır. Film həyatın görüntülü yaddaşıdır. Əsgərilkdə yaşadıqlarım, fabrikdəki günlərim, qarşılaşdığım bütün insanlar mənim kino təhsilimdir, kino ləvazimatımdır”.\nKi Duk “Timsah” adlı ilk filmini 36 yaşında çəkib. Filmin ssenarisi qəbul olunduqdan sonra prodüsserdən rejissorluğu da ona verməsini xahiş edib. “Ssenari mənimdi, əgər filmin rejissorluğunu mən etməsəm filmi ərsəyə gətirə bilməyəcəksiz”. Prodüseri inandıran Kim rejissor kreslosuna əyləşdikdən sonra möhtəşəm filmər bir-birini əvəz edir. “Boş ev”, “Yaz, yay, payız, qış və yaz”, “Ox”, “Nəfəs”, “Yuxu”, “Pis adam” filmləri qısa zamanda müzakirələrə səbəb olur. Berlin Beynəlxalq Film Fevstivalı, Kann Film Festivalı və Venesiya Film Festivalında bir çox mükafatlar alır.\nKoreyalıların sevmədiyi rejissoru\nKoreyalılar Kim Ki Duku demaqoq, şəhvətli, social cəmiyyətədn uzaq düşən psixopat, Koreyanın ənənəvi dəyərlərini tapdayan və “beş qəpiklik filmlər” çəkən adam kimi tanıyırlar. Buna baxmayaraq kino onun həyat tərzinə çevrilmişdi. Kim Ki Duk üçün kinosuz dünya yox idi: “Həyatın mənə vurduğu zərbələrə baxmayaraq sona qədər savaşdım. Dünyada “n” qədər kölgə var. Düşündüm ki, dünyanın hər üzünü göstərmək lazımıdır. Əslində bəzi ehtiraslı səhnələrin arxasında acı hekayələr var”, — deyəm Kim tənqidlərə rəğmən sevdiyi işindən vaz keçmədi.\nKəliməsizlik və səssizlik\nSəssizliyin çığırtısı… Onun filmlərindəki ünsiyyət, kəlimələrin yoxluğu bu cür ifadə edilir. Qəhqəhə və gözyaşlarının ən gözəl dialoq olduğunu qeyd edir: “Məncə gülmək və gözyaşı, istifadə edilə biləcək ən yaxşı dialoq ləvazimatıdır. İnsan yaşadıqca, sözlərə olan güvənini itirir. Danışmaq çox vaxt ən asan yoldur. Mən insan təbiətini və davranışını sözlərlə anlatmaq yerinə göstərməyi seçərdim. İnsanların hərəkətləri yalan daşımaz. Hərəkətlər, davranışlar həqiqətə sözlərdən daha yaxındır”.\nFilm Kim üçün bir həyat mənbəyidir. O bu həyatı filmə gətirir. Bəzən onun baş qəhrəmanları heç danışmırlar, bəzən də fəzada danışırlar. Onlar öz sözlərini yumorla, hüznlə ifadə edirlər. Bəzən isə onların yerinə musiqi danışır…\nAğla qara rəng eynidir\nKimin filmləri yuxuya bənzəsə də, mövzuları real həyatdan götürülüb. O, yaşamaq uğrunda mübarizə aparan insanların acı taleyini göstərir… Kimin filmlərində ağ rənglə qara rəng eyni xətt üzrə keçir. O, qara rəngi anlatmaq üçün, ağ rəngi, ağı anlatmaq üçün qaradan istifadə edər və nəticədə ikisinin də eyni olduğunu deyər. Tamaşaçını narahat edər, intizarda saxlayar.\nRejissorun filmlərindən biri “Boş ev” adlanır. Xəyalla həqiqətin bir-birinə qarışdığı filmdə səssizlik güllə kimi açılır qulaqlarımızda. O boş evlər də yaşamayan insanları sükuta bürünən iki adam doldurar. İnsan ürəksiz yaşamadığı kimi, ev də insansız yaşaya bilmir, ölü görünür, tabutu xatırladır. Kim Ki Duk da bizim boş, mənasız həyatımıza öz möhtəşəm dünyası ilə qonaq gəlir və həyatımızın hər küçəsini, parkını, səkisini adamlarla, talelələrlə doldurur. “Biri qıfılı sındırana kimi hamımız boş evik…”\n, Kim Ki Duk


Deputat Qüdrət Həsənquliyev: "Etibar Pirverdiyev üzr istəməklə məsuliyyətdən yaxa qurtara bilməz..." - MÜSAHİBƏ\n05 İyul 2018 - 22:28\nDeputat Qüdrət Həsənquliyev:"Etibar Pirverdiyev üzr istəməklə məsuliyyətdən yaxa qurtara bilməz..." - MÜSAHİBƏ\nBütöv Azərbaycan Xalq Cəbhəsi Partiyasının sədri, millət vəkili Qüdrət Həsənquliyev son günlərin ən əsas mövzusu – Mingəçevir və Gəncə olayları ilə bağlı APA-ya müsahibə verib.\n– Mingəçevirdəki Azərbaycan İstilik Elektrik Stansiyasında baş verən hadisəni necə qiymətləndirirsiniz? Bu hadisədə məsuliyyət kimin üzərinə düşür?\n– Yaxşı xatırlayıram, hələ bir neçə il əvvəl qış aylarında Şamaxı istiqamətində güclü külək nəticəsində yüksək gərginlikli elektrik xətləri sıradan çıxmış, elektrik dirəyi qırılmışdı. O zaman Bakıda elektrik enerjisinin təchizatında fasilə yaranmışdı. Hətta Milli Məclisin özü işıqsız qalmışdı. Mən o vaxt parlamentdə bu məsələni qaldırdım. Bildirdim ki, bu sahədə ciddi məsuliyyətsizlik hökm sürür. Çünki “Azərenerji” ASC-nin rəhbərliyi açıqlama yaymışdı ki, elektrik dirəklərinin istismar müddəti başa çatıb, ona görə də küləyə davam gətirməyərək qırılıb. Parlamentdə çıxışımda dedim ki, əgər “Azərenerji” ASC rəhbərliyi bilirsə ki, bu elektrik dirəklərinin istismar müddəti bitib, həmin elektrik dirəklərinin vəziyyətini daha ciddi nəzarətə götürməli, öyrənməli idi. Ola bilər ki, bütün dirəkləri dəyişməyə vəsait yox idi, amma heç olmasa görməli idilər ki, dirəklərdən hər hansı biri ciddi eroziyaya məruz qalıb, çürüyüb, kiçik bir külək bunu aşıracaq. “Azərenerji” ASC ən azından qəza törədə biləcək elektrik dirəklərini dəyişə bilərdi. O zaman xəstəxanalar, strateji əhəmiyyətli dövlət obyektləri işıqsız qalmazdı.\nXatırlayıram, sonralar hökumətin parlamentdə hesabatı, büdcə müzakirələri zamanı tənqiddən nəticə çıxarmaq əvəzinə hətta “Azərenerji” ASC-nin sədri Etibar Pirverdiyev mənimlə üz-üzə gələndə üzünü çevirib gedirdi. Çox təəssüf ki, bizdə tənqidə dözümsüzlük hökm sürür, bu da bir siyasi mədəniyyət məsələsidir. Çox təəssüf ki, belə hadisə baş verdi. Dünən prezidentin yanında keçirilən müşavirədə həm baş prokurorun, həm fövqəladə hallar nazirinin çıxışını dinlədik. Orada da bəlli oldu ki, bu sahədə ciddi nəzarətsizlik, məsuliyyətsizlik hökm sürüb. Bunun da nəticəsində bu hadisə baş verdi, insanlarımız xeyli əziyyət çəkdi.\n– Sizcə, bu araşdırmaların sonunda nə gözləmək olar?\n– Sözün doğrusu, Etibar Pirverdiyevin həm prezidentdən, həm Azərbaycan xalqından üzr istəməklə məsuliyyətdən yaxa qurtarmasını düzgün hesab etmirəm. Amma nə vaxt və hansı qərarları qəbul etmək prezidentin hüququdur. Cinayət işi açılıb, istintaqın gedişi nələri göstərəcək?! Amma hesab edirəm ki, qəza günlərində dövlət orqanlarının böyük əksəriyyəti öz vəzifələrini layiqincə yerinə yetirə bildilər.\nBirincisi, Dövlət Gömrük Komitəsini xüsusi qeyd etmək istəyirəm. Həmin vaxtlar gömrük-keçid məntəqələrinin əksəriyyəti fəaliyyətini normal davam etdirdi. Baxmayaraq ki, Dövlət Gömrük Komitəsinin də mərkəzləşdirilmiş kompüter sistemində problem yaranmışdı, amma qısa müddətdə bu problem aradan qaldırıldı. Yalnız “Qırmızı körpü” gömrük-keçid məntəqəsində nisbi sıxlıq yaşandı, bu gərginlik də qısa müddətdə aradan qaldırıldı. Eləcə də təcili-tibbi yardımın əməkdaşları, həkimlər, tibb bacıları, taksi sürücülərindən tutmuş avtobus sürücülərinə qədər insanlarımızın böyük hissəsi özlərini çox yaxşı mənada göstərə bildi. Bu, təqdir olunan bir haldır. Həm də bu hadisə onu göstərdi ki, doğurdan da xalqın ölkə prezidentinə böyük etimadı var. Amma açıq söyləyirəm ki, bu etimaddan ayrı-ayrı məmurlar bu cür sui-istifadə etməməlidirlər. Xalq nə qədər dözüm, təmkin nümayiş etdirirsə, bu, o demək deyil ki, bəzi məmurlar vəzifələrini layiqincə yerinə yetirməsinlər. Onlar düşünürlər ki, onsuz da camaatın prezidentə etimadı var, bunlar nə etsələr də, səsini çıxarmayacaq.\n– Yeri gəlmişkən, son günlər həm elektrik enerjisi sistemindəki qəza, həm Gəncədə sui-qəsd cəhdi ilə bağlı informasiyaları hansı mənbələrdən əldə etdiniz? Ümumiyyətlə, medianın bu günlərdəki fəaliyyətini necə qiymətləndirirsiniz?\n– Bunu sizin agentliyə müsahibə verdiyim üçün demirəm, dəqiq xəbərlər almaq üçün daha çox APA-ya müraciət edirdim. Mingəçevirdəki Azərbaycan Elektrik Stansiyasındakı qəza ilə bağlı çox vaxtında Fövqəladə Hallar Nazirliyindən açıqlama alındı və dərhal əhaliyə məlumat verildi ki, təlaş üçün heç bir əsas yoxdur, qəzadır, bu da qısa müddətdə aradan qaldırılacaq. Bu, insanlarda sakitlik yaratdı. Ümumiyyətlə, APA İnformasiya Agentliyində bütün məlumatlar çox ölçülü-biçili vəziyyətdə verildi. Yeri gəlmişkən, Gəncədəki hadisə ilə bağlı da dərhal müxtəlif versiyalar yayıldı, bəziləri sübutlar olmadan müxtəlif versiyalar səsləndirdilər. Amma məsələ araşdırılmadan imkan vermək olmaz ki, ictimai rəydə bir fikir yerini alsın. Bu barədə APA ictimaiyyətə çox doğru-düzgün məlumat verdi.\nMən bu günlərdə “Delta-Telekom”un fəaliyyətini də yüksək qiymətləndirirəm. Əhali arasında çox müxtəlif şayiələr yayılırdı. Burada təxribatlardan tutmuş dövlət çevrilişinə cəhdlərə qədər müxtəlif fikirlər yayılırdı. Açıq deyirəm ki, mobil şəbəkənin işləməsi və internetin kəsilməməsi, əhalinin dərhal məlumatlandırılması müsbət mənada əhali arasında o panikanı da aradan qaldırılmasına imkan verdi. İmkan verilmədi ki, ayrı-ayrı dezinformasiyalar, təxribatlar əhali arasında yayılsın.\n– Bu arada Gəncə şəhər İcra Hakimiyyəti başçısına qarşı da sui-qəsd cəhdi oldu. Hadisəyə müxtəlif mövqedən yanaşanlar da var. Sizin hadisəyə münasibətiniz necədir?


Ermənistan müharibə əlillərinin sayını açıqladı | Report.az\nErmənistan müharibə əlillərinin sayını açıqladı\nErmənistan müharibə əlillərinin sayını açıqladı İkinci Qarabağ müharibəsində Ermənistanın 1 000 hərbi qulluqçusu müxtəlif əlillik dərəcəsi alıb\n24 Mart , 2021 20:19\nİkinci Qarabağ müharibəsində Ermənistanın 1 000 hərbi qulluqçusu müxtəlif əlillik dərəcəsi alıb.\n“Report” Ermənistan mətbuatına istinadən xəbər verir ki, bu barədə ölkənin əmək və sosial müdafiə naziri Mesrop Arakelyan parlamentdəki çıxışında bildirib.\nNazirin sözlərinə görə, müharibənin gedişatında yaralanan hərbi qulluqçular hazırda tibbi-sosial ekspertizanın sonuncu mərhələsini keçirlər. O, qeyd edib ki, ağır yaralanan təxminən 500 hərbçiyə 1 və 2-ci əlillik dərəcəsi verilib. Onlardan təxminən 150-si 1-ci dərəcəli əlildir.\nMüharibə zamanı daha 500 nəfər yüngül xəsarətlər alıb və onlar 3-cü dərəcəli əlil sayılırlar.\n"Ümumilikdə 1 000 vətəndaşa müxtəlif əlillik dərəcəsi verilib", - Mesrop Arakelyan deyib.\nQeyd edək ki, ölkə mətbuatı müharibə əlillərinin bəzilərinin hələ də əlil arabaları ilə təmin olunmadığını vurğulayıb. Qeyri-hökumət təşkilatlarının rəhbərləri bunun ölkədə əlil arabası qıtlığı əlaqədar olduğunu bildiriblər.\nRus versiyası В Армении объявлено количество инвалидов Карабахской войны


Qoboy — Vikipediya\n(Qaboy səhifəsindən istiqamətləndirilmişdir)\nQoboy (alm. Oboe, fr. hautbois, hərfi mənası – hündür ağac) — ağac nəfəsli musiqi aləti. Konus formalı alət olub klapanlar sistemi ilə təchiz olunur.\n5 Ünlü qoboy çalğıçıları\nQaboy hələ qədim zamanlardan, e.ə. III minillikdə "memet" adı altında mövcud olmuşdur. Qədim ney alətindən törəmişdir. XVIII əsrin I yarısından peşəkar musiqidə istifadə olunur.\nAğacdan düzəldilir. 17-ci əsrin 2-ci yarısında Fransada yaranmışdır. Müasir qoboy ucu bir qədər genəldilmiş konusşəkilli nazik borudan ibarətdir. Borunun üzərində 25 dəlik olur, bunlardan 22-24-ü qapaqla örtülür. Alətin ensiz hissəsinə dilli müştük taxılır. Ümumi uzunluğu 600–643 mm-dir. Diapazonu kiçik oktavanın si (si bemol) səsindən üçüncü oktavanın lya səsinə qədərdir. Solo və ansambl aləti kimi istifadə olunur.\nMuğam ifaçılığında da uğurla tətbiq olunur. Məşhur qoboyçalan Kamil Cəlilovun ifa etdiyi muğamların lent yazıları Teleradionun “Qızıl fondu”na daxil edilmişdir.\nİngilis nəfiri (ital. corno inglese) – bəm hoboy. Düzgün olan angle (künc, küncə salınmış)– ov hoboyunun formasından yaranan nəfir sözünün yerinə, fransızca anglais (ingilis) sözünün təsadüfən işlədilməsi nəticəsində tarixi adını alıb. Hoboyun quruluşu kimi, lakin böyük ölçüdə, armudşəkilli boru ağızlı və bükük metal borulu, müştüklə əsas korpusu ilə birləşdirilən taxta nəfəs aləti.\nHəqiqi səslənməsinin həcmi kiçik oktavanın mi səsindəndən ikinci oktavanın si – bemol səsinə qədərdir.\nİngilis nəfiri hoboy ilə eyni cür applikaturada bir kvinta aşağı səslənir, yəni, Fa (in F) düzümündə tonu dəyişdirilmiş alətlər sırasına aiddir; notlar skripka açarında həqiqi səslənmədən bir kvinta yuxarı yazılır.\nHoboyun tembri ilə müqayisədə İ. nəfirinin tembri daha qəliz və yumşaqdır. Simfonik orkestrdə adətən bir İ. nəfiri işlədilir. Partiturada onun partiyası hoboyun partiyasından aşağıda yerləşdirilir. Bəzən hoboyun partiyasını ifa edən musiqiçi İ. nəfirinin də partiyasını çalır; belə olduqda alətlərin dəyişilməsi mula in sözləri ilə bildirilir.\n↑ Əfrasiyab Bədəlbəylinin İzahlı monoqrafik musiqi lüğəti - Hoboy\n↑ Muğam Ensiklopediyası - Qoboy\n↑ Əfrasiyab Bədəlbəylinin İzahlı monoqrafik musiqi lüğəti - İngilis nəfiri\nÜnlü qoboy çalğıçıları[redaktə | əsas redaktə]\nKamil Cəlilov - Qoboy və orkestr üçün konsert\nMənbə — "https://az.wikipedia.org/w/index.php?title=Qoboy&oldid=5018593"\nBu səhifə sonuncu dəfə 22 yanvar 2020 13:18 tarixində redaktə edilib.


Yığmamız Tailanda yollanır\n13:31, 30.3.2017 FORMULA 1\n3-10 aprel tarixlərində Tailandın Banqkok şəhərində yeniyetmələr arasında ağırlıqqaldırma üzrə 7-ci dünya birinciliyi keçiriləcək.\nAzərbaycan Ağır Atletika Federasiyasından Sportbox.az-a verilən məlumata görə, bu turnir gələn il Argentinanın paytaxtı Buenos-Ayres şəhərində keçiriləcək Yeniyetmələrin Olimpiya Oyunlarına lisenziya xarakteri daşıyacaq.\nYüzə yaxın ölkədən 538 atletin (179 qız və 359 oğlan) iştirak edəcəyi birincilikdə Azərbaycan yığması da medallar uğrunda mübarizə aparacaq. Artıq heyətimiz də məlumdur. Onunla aşağıda tanış ola bilərsiniz:\nQızlar: Səbinə Əzimova (48 kq).\nOğlanlar: İsmayıl Məmmədov və Elməddin Hüseynov (56 kq), Elvin Abdullayev (62 kq), Füqan Əliyev (69 kq), Tarmenxan Babayev (77 kq), Şükürlü Mayıl (85 kq), Ümidvar Bayramlı (94 kq), Həsənbəy Həsənzadə (+94 kq).


Hər bir qadının Polikistik Yumurtalıq Sindromu (PCOS) təcrübəsi unikaldır, çünki iki qadının eyni simptomları yoxdur. PCOS üçün diaqnostik meyarlar üzərində razılaşdırılmış cari hazırda aşağıdakı üç meyarın ən azı birini icra edir:\n1. Düzensiz və ya olmamış dövrlər\n2. Hiperandrogenizmin biokimyəvi və ya fiziki əlamətləri (yüksək androgenlər) başqa bir tibbi səbəb olmadan\n3. ultrasəsdə kiçik foliküllərin bir simli\nFiziki İmtahan və Tibb Tarixi\nHəkim tam fiziki və pelvic imtahanı etmək istəyir. Anormal saç böyüməsi (xüsusilə üz, aşağı qarın, geri və sinə), sızanaq , dəri yazıları , kişi naxışlı baldlıq və acanthosis nigricans (boyun üzərindəki qaranlıq qalın dəri) kimi yüksək vərogen və ya testosteronun fiziki əlamətlərini axtarır , bud, koltuk və ya vulva).\nBir qadın nadir hallarda, qeyri-müntəzəm və ya qeyri-müntəzəm dövrlərdə (bir ildə 8 və ya daha az menstrual dövrü) olduqda, ovulyasiyanın meydana gəlməməsi və PCOS göstərə biləcəyi bir əlamətdir. Həkim, tiroid xəstəliyi , hiperprolaktinemiya , Cushings sindromu və ya doğuşdan adrenal hiperplazi kimi qeyri-müntəzəm dövrlərə səbəb ola biləcək digər şərtləri istisna etməyə çalışacaq. Qeyd etmək lazımdır ki, PCOS olan qadınlar aylıq menstrual dövrü ola bilər və PCOS var.\nDoktor sizdən fərqli ola biləcək hər hansı qeyri-adi simptomlar barədə soruşacaq, belə ki, hər hansı narahatlığınızı qeyd etmək üçün əmin olun.\nGitmədən əvvəl bir yazı yazmaq, əhəmiyyətli sualları xatırlamaq üçün kömək edə bilər. Sizdən xanımlarınızın dövrü haqqında soruşulacaqsınız; nə qədər müntəzəmdir və aralarındakı müddət. Bu yumurtlama edirsinizsə, doktorunuza kömək edə bilər.\nBir transvaginal ultrasəs PCOS'u istisna etmək üçün edilə bilər və ya edilə bilməz.\nTransvaginal ultrasəs probunda vaginanın içərisinə yerləşdirilir ki, bu da həkimə ürək-damar orqanlarını yoxlamağa və anormallıqlara baxmağa imkan verir. Endometriumun qalınlığı ölçülə bilər. PCOS üçün kriteriya hər yumurtalıqda 12 və ya daha çox kiçik (2 ilə 9 mm) follikulların varlığını ehtiva edir. Tez-tez bu foliküllərə "kist" deyilir. Hiperandrogenizmin simptomları olmayan kistik görünən yumurtalıqları olan bir çox qadın var və klassik olaraq kistik yumurtalıqları olmayan PCOS ilə tanış olan bir çox qadın var. Bəzi həkimlər yeniyetmələrə lazımsız bir transvaginal ultrasəs istifadə edirlər.\nNəhayət, qan işləri çox güman edilir. Hormonal testlərdən başqa, testosteron kimi, digər cins hormonlar follikul stimullaşdırıcı hormon, luteinizing hormon və prolaktin kimi yoxlanılmalıdır, həkiminiz yüksək xolesterol və insulin müqaviməti kimi digər əlaqəli şərtlər üçün test edə bilər. Bir qadının AMH (Anti-Mullerian Hormonu) adlı yeni bir hormonal qan testi, bəzi həkimlər tərəfindən də diaqnostik vasitə olaraq istifadə olunur.\nEndometriyal toxuma düzgün mərhələdə olub olmadığını və ya endometriyal xərçəngi test etmək üçün bir endometrial biopsiya edilə bilər.\nEndometrial xərçəng riski, buraxılmış dövrlər arasındakı müddət və sayı ilə artır. Biyopsi prosedurunuz zamanı minimal kramplarla qarşılaşa biləcəyiniz halda, həkiminizin ofisində və nisbətən ağrısızdır. Serviks vasitəsilə və uşağın içərisinə yerləşdirilən ince bir katet vasitəsilə uşağınızdan az miqdarda toxuma çıxarılır. Bu toxum daha sonra dövrünün kontekstində təhlil edilir və xərçəng hüceyrələri üçün müayinə edilir.\nBu, bütün bunlar ağır görünsə də, tək olmadığınızı unutmayın. Uşaqlıq çağında olan qadınlar arasında ən çox görülən endokrin xəstəlik olduğu üçün, PCOS ilə bir çox qadın var.\nBir dəstək qrupuna və sizə qayğı edən insanlara çatın. Həkiminizin məsləhətindən və xəstəliyiniz haqqında öyrənmədən sonra onu idarə etmək üçün ən yaxşı yoldur.\nGrassi A. PCOS: Diyetisyen Kılavuzu. 2-ci nəşr. Luca Publishing. Bryn Mawr, PA.\nJensen, Jani R. və Ruben Alvero. "Polikistik Yumurtalıq Sendromu". Reproduktiv Endokrinologiya və İnfertililik: Obstetriya və Ginekologiya üzrə rekvizitlər. Ed. Mark Evans, MD. Filadelfiya: Mosby, 2007. 65-75.\nEzetimibe (Vytorin) Xolesterol üçün\nAğız tüylü Leukoplakiya (OHL) simptomları\nXərçəng müalicəsi zamanı acne qarşısını almaq və müalicə


“AMAY Abdulla”: “Cəzamı tez verin…” – Azinforum.az İnformasiya Portalı\nAna səhifə / Siyasət / “AMAY Abdulla”: “Cəzamı tez verin…”\n“AMAY Abdulla”: “Cəzamı tez verin…”\nVirtualaz.org saytının məhkəmə prosesində iştirak edən müxbiri xəbər verir ki, hakim Əfqan Hacıyevin sədrliyi ilə keçirilən prosesdə A.Abdullayevin vəkili Osman Kazımov cinayət işinə xitam verilməsi, A.Abdullayev barəsində həbs-qətimkan tədbirinin ev dustaqlığı ilə əvəz edilməsi, leqallaşdırma ilə bağlı ittiham üzrə sübutların təqdim olunmasına dair vəsatət qaldırdı.\n“170 nəfər ibtidai araşdırma zamanı dindirilməyib. Məhkəmə tarixində belə qanunsuzluğa hələ yol verilməyib” – deyə O.Kazımov bildirdi.\nAbdulla Abdullayevin özünün vəsatətə münasibəti isə belə oldu: “Bu işin özünün başlanması bütövlükdə əsassızdır. Hər şey aprelin 12-də – eyni gündə baş verib. Eyni gündə Sahibkarlığa Milli Kömək Fondundan prokurorluğa məktub göndərilib, məktub guya həmin gün də ünvanına çatıb, dərhal istintaqa göndərilib, müstəntiq təyin olunub, cinayət işi başlanıb, ittiham irəli sürülüb. Halbuku bu, 15-20 günlük prosesdir. Biz həmişə eşidirk, deyirlər ki, ədalət yaxşı şeydir. Amma mən bu ədaləti görmürəm. Ədaləti elə günə salmısınız ki, bu ölkədə ədalət qalmayıb. Bu haqda danışanda yəqin prezidentə də yanlış məlumat verirlər. 14 aydır heç nədən oturmuşam içəridə. Heç olmasa cəzamı tez versinlər, çıxıb gedim işimin dalınca…”\nMəhkəmə zərərçəkənlərin prosesə məcburi qaydada gətirilməsi barədə qərar qəbul etdi. Bununla da proses sabaha – mayın 5-dək təxirə salındı.\nÖncəki Nazir Şəmkirə yeni polis rəisi göndərdi\nNövbəti “Rəsul neft oğrusu, İnsanov dərman oğrusu, “Quska” əqidə oğrusudur” – AÇIQLAMA


Tarixi-memarlıq abidəsinin bərpası başa çatmışdır\nBu günlərdə Hacıqabul rayonunun Qubalı Baloğlan kəndində yerləşən Pir Hüseyn Xanəgahının bərpadan sonra açılış mərasimi keçirilmişdir. Mərasimdə mədəniyyət və turizm naziri Əbülfəs Qarayev çıxış etmişdir. O, son illər möhtərəm Prezidentimiz İlham Əliyevin tarixi abidələrin qorunmasına və bərpasına xüsusi diqqət yetirdiyini bildirmişdir.\nNazir qeyd etdi ki, Azərbaycan Respublikasının ölkə əhəmiyyətli abidəsi olan Pir Hüseyn Xanəgahı Bakıdan 127 km aralı, Hacıqabul rayonunun Qubalı Baloğlan kəndi ərazisində yerləşir. Pirsaat çayı sahəsində, qədim Bakı-Salyan ticarət karvan yolu üzərində tikilmiş bu xanəgah kompleksi XI əsrin məşhur Böyük Şirvan Şeyxi Pir Huseyn Rəvananın (Şirvani) adı ilə bağlıdır. Pir Hüseyn Yaxın Şərqdə Baba Kuhi adı ilə tanınan böyük sufi şairi və filosofu Məhəmməd Bakuvinin kiçik qardaşı olmuşdur.\nŞeyx Pir Hüseyn adıyla şöhrət tapmış Əl-Hüseyn ibn Əli xanəgah kitabələrində əzəmətli, görkəmli pir, sufilikdə üçüncü dərəcəyə çatmış, müqəddəslərin görkəmlisi, ruhani işləri ilə məşğul olan, imam kimi ləqəb və sifət dərəcələri ilə qeyd edilmişdir ki, bu da onun əsrinin ən nüfuzlu şəxsiyyətlərindən olduğunu göstərir.\nNazir Pir-Hüseynin görkəmli alim, filosof kimi Azərbaycanda elmi-fəlsəfi fikir tarixində, islam-fəlsəfi dünyagörüşünün formalaşmasında mühüm rol oynadığını diqqətə çatdırdı. Pir Hüseyn Şirvani Şirvanşahlar 1 Fəribürz, onun atası Sallar və babası Yəzid ibn Əhmədin hakimiyyəti zamanında yaşamış və 467-ci hicri (1074/1075) ildə öz böyük qardaşı Məhəmməd Bakuvidən 25 il sonra, tam qocalıq dövründə vəfat etmişdir.\nHündür bürclü divarlarla əhatə edilmiş xanəgah kompleksinin memarlıq abidələri orta əsr əzamətini bu günə kimi saxlamışdır. Abidələrin üzərindəki XIII-XV əsrlərə aid daş kitabələr indiyə qədər qalmaqdadır. Xanəgah kompleksinə orta əsr Şirvan-Abşeron memarlığının ən nadir əsərlərindən sayılan türbə, məsçid, karvansara və yardımçı tikililər daxildir. Xanəgah abidələri kompleksi Pir Hüseynin məzarı ətrafında yerləşirdi. Tikinti kompleksinin inşaat tarixini qoruyub saxlamış kitabələr əsasında demək olar ki, xanəgah tikililərindən çoxunun əsası Şirvanşah Gərşəsbin oğlu Fərubirz və II Əxsitanın oğlu II Gərşəsbin vaxtında qoyulmuşdur. Xanəgahın ləyaqətli qiyməti şərqşünas-alim, professor V.A.Kraçkovskaya tərəfindən verilmişdir: “Dünyada Pir Hüseyn türbəsinin kaşı bəzəkləri ilə ancaq Məşhəddəki imam Rza məqbərəsi rəqabət edə bilər”.\nXl-XlV əsrlərin nadir sənət incisi, bütün dünyada məşhur olan Pir Hüseyn Xanəgahının taleyi acı olmuşdur. Xanəgah dəfələrlə qarət edilmişdir. Burada tədqiqat işləri aparan erməni alimləri kaşı bəzəklərini oğurlayıb muxtəlif ölkələrə satmışlar.\nHazırda həmin kaşılar Peterburqun Dövlət Ermitajı muzeyində, Moskvanın Şərq Mədəniyyəti Muzeyində, Gürcüstanın Dövlət muzeyində, Fransada Luvr muzeyində, Britaniyanın və başqa ölkələrin müzeylərində nümayiş etdirilir.\nXanəgah tikililəri soküldükdən sonra Daş kitabələr Bakıya gətirilmiş, bəziləri isə itib getmişdir. Hazırda mədəniyyət və turizm nazirinin əmri ilə “Şirvanşahlar Sarayı Kompleksi”ndə bu günə kimi qorunub saxlanan 6 ədəd daş kitabə ”Pir-Hüseyn Xanəgahı” qoruğuna qaytarılmışdır.\n“Pir Hüseyn Xanəgahı” Azərbaycan xalqının memarlıq incilərindən biridir. ”Pir-Hüseyn Xanəgahı” 22 yanvar 2004-cü ildə Azərbaycan Respublikası Mədəniyyət Nazirliyi tərəfindən tarix-memarlıq qoruğu elan edilmişdir. Həmin dövrdən etibarən bu nadir sənət incisinin təbliğatı gücləndirilmişdir. Bu məqsədlə 2004 və 2006-cı illərdə burada elmi-praktik konfranslar keçirilmişdir.\n2003-cü ildə nazirlik tərəfindən qoruqda təmir-bərpa işlərinə başlanılmış və bu ilin sentyabrında bu işlər sona çatdırılmışdır.\nNazir qeyd etdi ki, biz çalışacağıq ki, Azərbaycanın turizm marşrutu məhz buradan da keçsin.\nSonra Hacıqabul Rayon İcra Hakimiyyəti başçısı Əhməd Muxtarov, AMEA-nın müxbir üzvü, tarixçi alim Məşədixanım Nemətova çıxış edərək bu abidənin tarixi əhəmiyyətindən danışdılar.\nTədbirdə millət vəkili, professor Rəfael Hüseynov, Memarlıq və İnşaat Universitetinin rektoru, professor Gülçöhrə Məmmədova, müxtəlif dövlətlərin ölkəmizdəki səfirliklərinin nümayəndələri və turizm şirkətlərinin rəhbərləri iştirak edirdilər.\nXalq qəzeti.- 2007.- 4 oktyabr.- S.6.


"Düşmən öz acizliyini dərk edərək məğlubiyyətə uğradı"\n"Düşmən öz acizliyini dərk edərək məğlubiyyətə uğradı" - DEPUTAT AÇIQLADI\n13 Oktyabr 11:08 | 613\n"Müzəffər Ali Baş Komandan, cənab Prezident İlham Əliyevin ərazilərimizin işğaldan azad edildiyi günlərdə həmin ərazilərə səfər etməsi xalqımızda böyük sevinc və qürur hissləri yaradır. Oktyabrın 9-da cənab Prezidentin Xocavənd rayonunun Hadrut qəsəbəsi və Tuğ kəndinə səfəri də məhz bu baxımdan insalarımız tərəfindən böyük maraqla qarşılanıb". Bu sözləri SİA-ya açıqlamasında deputat Cavid Osmanov deyib.\nOnun sözlərinə görə, rayonun Hadrut qəsəbəsində ictimaiyyət nümayəndələri ilə görüşü zamanı Müzəffər Ali Baş Komandan, cənab Prezident İlham Əliyev Vətən müharibəsi zamanı Hadrut əməliyyatının həm hərbi, həm strateji nöqteyi-nəzərdən daşımış olduğu mahiyyəti haqqında geniş məlumat verərək Azərbaycan Ordusunun öz hədəfinə nail olduğunu qeyd etdi: "Yerləşdiyi coğrafi mövqe və relyef səbəbindən qəsəbənin işğaldan azad edilməsi müəyyən çətinliklər yaradırdı. On minlərlə fərarisi olan Ermənistan ordusu digər ərazilərlə müqayisədə Hadrutda dirəniş göstərməyə çalışırdı. Məhz bu səbəbdən də burada döyüşlər bir neçə gün davam etmişdi. Buna baxmayaraq, Azərbaycan əsgəri və zabiti qarşısında düşmən öz acizliyini dərk edərək burada da məğlubiyyətə uğradı. Azərbaycan Ordusunun Hadrut istiqamətində irəliləməsi Ermənistan silahlı qüvvələri üçün gözlənilməz olmuşdu, baxmayaraq ki, düşmən burada böyük sayda qüvvə cəmləşdirmişdi. Hadrutun işğaldan azad edilməsi hərbi nöqteyi-nəzərdən yüksək peşəkarlıq tələb edirdi. Müzəffər Ali Baş Komandanın rəhbərliyi ilə Azərbaycan Ordusu Hadrut əməliyyatı ilə öz gücünü Ermənistana və bütün dünyaya göstərmiş oldu. Ermənistanda hesab edirdilər ki, Azərbaycan Ordusu heç vaxt Hadrutu azad edə bilməz. Hadrutun işğaldan azad edilməsi Ermənistana çox böyük mənəvi psixoloji sarsıntı yaşatdı. Azərbaycan üçün hər bir qarış torpaq əzizdir, doğmadır, müqəddəsdir. Şəhidlərimizin qanı, canı bahasına, hərbçilərimizin şücaəti, qəhrəmanlığı hesabına Azərbaycan Ordusu tarixi ədaləti bərpa etdi, işğalçıları doğma torpaqlarımızdan qovdu və biz doğma torpaqlarımıza qayıtdıq".\nDeputat sözlərinə belə davam edib: "Hərbi əməliyyatlar dövründə Ermənistan mətbuatında Hadrut əməliyyatı ilə bağlı yalan məlumatlar yayılır, guya ki, qəsəbənin Ermənistanın əlində olduğu qeyd edilirdi. Lakin Müzəffər Ali Baş Komandanın tapşırığına əsasən üçrəngli bayrağımızın Hadrutda ucaldılması ilə Ermənistan rəhbərliyinin yalan məlumatları ifşa olundu. Ermənistan tərəfi postmüharibə dövründə də yalan üzərində təbliğat qurmağa çalışır. Bu ölkənin tarixi də, dövlətçiliyi də saxtadır".\n"Azərbaycan Ordusu əzəli Azərbaycan torpağı olan Hadrutu işğaldan azad etməklə digər ərzilərimizdə olduğu kimi bura da yeni həyat bəxş edib. Azərbaycan Hadrutu bərpa edəcək. Dördzolaqlı Hadrut-Cəbrayıl, Hadrut-Füzuli avtomobil yolları çəkiləcək, “Hadrut” yarımstansiyası tikiləcəkdir. Cənab Prezident İlham Əliyev tərəfindən qəsəbədə məscidin təməlinin qoyulması isə tarixi hadisə hesab edilməlidir. Tarixi abidələrlə zəngin olan bu yerlərdə turizm mərkəzləri, otellər tikiləcək, Hadrut beynəlxalq mədəniyyət və turizm mərkəzinə çeviriləcəkdir. Zəngin üzümçülük ənənələri olan Hadrut və Xocavənddə bitkiçilik, heyvandarlıq, ümumiyyətlə kənd təsərrüfatının inkişafı üçün böyük potensial vardır".\n"Xocavənd rayon ictimaiyyətinin nümayəndələri ilə görüşündə Müzəffər Ali Baş Komandan İlham Əliyevin diqqət çəkdiyi mühüm fikirlərindən biri də erməni cinayətləri oldu. Azərbaycan torpaqlarını 30 il işğalda saxlayan Ermənistan Azərbaycan əhalisini etnik təmizləməyə məruz qoymuş, bütün evləri, binaları, tarixi abidələri dağıdaraq, geniş miqyaslı ekoloji terror törətməklə məşğul olub. Beynəlxalq ictimaiyyət isə bütün bunlara göz yumurdu. Azərbaycan isə tarixi ədaləti öz gücünə bərpa etdi. Bütün erməni təxribatlarının qarşısı uğurla alındı. Keçmiş Dağlıq Qarabağ Muxtar Vilayətinin keçmiş Hadrut rayonu işğalçılardan tam azad edildi. Müharibə başa çatandan sonra Ermənistanın Şirak vilayətindən keçmiş Hadrut rayonunun bəzi kəndlərinə xüsusi diversiya qrupu göndərilmişdi. Onlar noyabrın sonlarında Laçın dəhlizindən keçərək bu bölgələrə daxil oldular. Diversiya qrupu tərksilah edildi və həbs olundu. Cinayət törətməmiş hərbçilər geri qaytarıldı, cinayət törətmiş hərbçilər, diversantlar artıq məhkəmə qarşısında cavab verməli oldular. Hətta müharibə başa çatandan, Ermənistan kapitulyasiya aktına imza atandan təxminən 20 gün, iki həftə sonra onlar yenə də Hadruta hücum etməyə çalışdılar. Amma Azərbaycan Silahlı Qüvvələri müvafiq addımları ataraq düşmənə yenidən lazimi cavabı verdi".


Tolik özüne yeni avtomobil aldı – FOTO - Azadliq Xeber\nTolik özüne yeni avtomobil aldı – FOTO\nTolik özünə yeni avtomobil aldı - FOTO\n16.05.2016 / 18:20 xeber –\nAzərbaycanlı prodüser Tolik ( Tarix Əliyev ) özünə yeni avtomobil alıb. Lent.az-ın məlumatına görə, özünə “Porsche Cayenne” markalı maşçın alan prodüser fikirlərini bu cür dilə gətirib: “İnsanlardan heç nəyim gizli deyil, Allah hamıya ən yaxşısını qismət eləsin. Maşınımı dəyişdim. Özümə hədiyyəmdir”.\nQeyd edək ki, prodüser köhnə avtomobilində olan “90 EF 300” dövlət seriya nömrəsini də yeni maşınına vurub.


Azərbaycanda coğrafiya müəllimi işləmək istəyənlər bu gün imtahan verirlər\nCəmiyyət 26 Avqust 2011 09:00 (UTC+04:00)\nAzərbaycan Təhsil Nazirliyi bu gün orta məktəblərdə coğrafiya müəllimi işləmək məqsədilə ərizə vermiş namizədlər üçün imtahanlar keçirir.\nTəhsil Nazirliyindən Trend-ə verilən məlumata görə, çoğrafiya müəllimi işləmək üçün 261 vakant yerə 408 nəfər ərizə verib. Vakant yerlərin 17- si Bakı, 244-ü isə digər rayon və şəhərlərin payına düşür.\nİmtahan nazirliyin Təhsilin İnformasiyalaşdırılması İdarəsində keçirilir.\n2011-2012-ci tədris ili üçün Azərbaycanın orta məktəblərində müəllimlərin işə qəbulu üçün imtahanların keçirilməsinə iyulun 26-dan başlanılıb. Artıq ibtidai sinif, ingilis, Azərbaycan dili və ədəbiyyatı, kimya, tarix, biologiya, riyaziyyat, informastika müəllimi işləmək istəyənlər üçün imtahanlar keçirilib.\nNövbəti imtahanlar avqustun 29-da çağırışaqədərki hazırlıq, əmək hazırlığı, musiqi və nəğmə, təsviri incəsənət, avqustun 30-da isə fiziki tərbiyə müəllimliyi ixtisasları üzrə keçiriləcək.\n2011-2012-ci tədris ili üçün respublikanın orta məktəblərindəki 2177 vakant yerə 9342 nəfər sənəd verib. Vakant yerlərin 374-ü Bakının, 1803-ü isə digər rayon və şəhərlərin payına düşür. Ən çox vakant yer ibtidai sinif müəllimliyi üzrə olub.


“Otuz ildə gəncliyimiz işğala məruz qaldı” - Hürriyyət\nEv Müsahibə “Otuz ildə gəncliyimiz işğala məruz qaldı”\n“Otuz ildə gəncliyimiz işğala məruz qaldı”\n12:36 - 10 Dekabr, 2020\nXaliq Rəşidoğlu: “Laçınla bağlı xatirələrimiz oğurlandı, əlimizdən alındı…”\n“İstəyirəm ki, həyatımın qalan hissəsini Laçın şəhərində yaşayım və orda yaradıcılıqla məşğul olum. Burda olan bütün işlərimi Laçına köçürtmək istəyirəm”\n“Jurnalist kimi əsas planım Laçının ən görməli və gəzməli yerlərini fotoya köçürtmək və ictimaiyyətə təqdim etməkdir. Yəni Laçının gözəlliyini cəmiyyətə çatdırmaq istəyirəm ki, artıq Laçın kənd təsərrüfatıyla deyil, turizm baxımından əlverişli ərazi kimi yaddaşlarda qalsın. Laçın turistlərin ən çox gəldiyi məkan olmalıdır…”\nAzərbaycan və Rusiya prezidentləri, eləcə də Ermənistan baş nazirinin imzaladığı üçtərəfli bəyanata əsasən, Azərbaycan Ordusunun bölmələri dekabrın 1-də Laçın rayonuna daxil oldu. Şübhə yoxdur ki, işğalçı Ermənistan silahlı qüvvələrinin Laçını tərk etməsinə Azərbaycan Ordusunun Vətən müharibəsindəki uğurlu hərbi əməliyyatları səbəb oldu. Hansı ki, hərbçilərimiz qanları ilə tarix yazdılar, kimisi şəhid oldu, kimisi də qazi…\nBəs, Laçın rayonunun bizim üçün siyasi, iqtisadi, mədəni və digər sahələrdəki əhəmiyyəti nələrdir?\nMüsahibimiz Laçın Dövlət Rəsm Qalereyasının direktoru, jurnalist Xaliq Rəşidoğludur. O, 1983-cü ildə Laçın rayon Vağazin kəndində anadan olub. 1990-cı ildə doğulduğu kənddə birinci sinifə gedib. 18 may 1992-ci ildə – Laçın rayonunun işğalından sonra məcburi köçkün kimi Ağcabədi rayon “Taxta-körpü” ərazisində məskunlaşıb. Hal-hazırda Laçın Dövlət Rəsm Qalereyasının direktoru olmaqla yanaşı, eyni zamanda, Laçın rayonundan 1992-ci ildə məcburi köçkün düşmüş uşaqların iztirab dolu həyatından bəhs edən “Bir Uşağın Ömrü” adlı bədii-sənədli filmin müəllifidir. Bütün işlərini doğma yurdu olan Laçına köçürmək istədiyini deyən Xaliq Rəşidoğlu, orda internet televiziyası açacağını bildirib:\n– Xaliq müəllim, ilk olaraq doğma rayonunuzun azad olunması münasibətilə sizi təbrik edirəm…\n– Çox sağ olun. Bu qələbə bütün Azərbaycanın sevincidir.\n– Torpağı işğaldan azad olunan bir köçkün kimi Azərbaycan Ordusunun qələbəsini necə qiymətləndirirsiniz?\n– Öncə onu qeyd edim ki, artıq biz köçkün deyilik, dekabın 1-dən etibarən bütövləşmiş Azərbaycanın vətəndaşıyıq. Çox sevincliyəm. Müharibənin getdiyi hər bir dəqiqədə sevincimizlə yanaşı, şəhidlərimizin kədəri də ürəyimizdədir. Onlarsız qələbə mümkün olmazdı…\n– Laçınla bağlı hansı yaddaqalan xatirələriniz var və bunu övladlarınızla paylaşırsızmı?\n– Laçınla bağlı xatirələrim az olsa da, hər zaman xatirimizdə yaşatmışıq. Kitablardan və böyüklərimizdən eşitdiklərimizi övladlarımıza öyrətmişik. Çünki öz xatirələrimiz oğurlandı və əlimizdən alındı. Otuz ildə gəncliyimiz işğala məruz qaldı. Artıq istəyirəm ki, övladlarımızın xatirəsində Laçın gözəl və əbədiyyən qalsın.\n– “Laçın” deyən zaman gözlərinizin önündə ilk olaraq nələr canlanır?\n– Laçın mənim üçün Azərbaycanın ayrılmaz və qopmaz bir hissəsidir. Eyni zamanda, dünyanın ən gözəl yeridir. “Laçın” deyən zaman gözümün önündə uca dağlar, qartalın məskəni, mineral suların mədəni, civə yatağı olan zəngin bir rayon canlanır.\n– Gələcəkdə Laçında yaşamağı planlaşdırırsınızmı?\n– Bəli, səbrsizliklə gözləyirəm. İstəyirəm ki, həyatımın qalan hissəsini Laçın şəhərində yaşayım və orda yaradıcılıqla məşğul olum. Burda olan bütün işlərimi Laçına köçürtmək istəyirəm. Necə ki, burda ölkədə baş verən bütün prosesləri izləyirdim, orda da peşə fəaliyyətimi davam etdirəcəm. Çox güman ki, internet üzərindən də olsa, Laçında televiziya kimi fəaliyyət göstərəcəyik.\n– Laçınla bağlı planlarınız nədir və ilk olaraq nələr etməyi düşünürsünüz?\n– Jurnalist kimi əsas planım Laçının ən görməli və gəzməli yerlərini fotoya köçürtmək və ictimaiyyətə təqdim etməkdir. Yəni Laçının gözəlliyini cəmiyyətə çatdırmaq istəyirəm ki, artıq Laçın kənd təsərrüfatıyla deyil, turizm baxımından əlverişli ərazi kimi yaddaşlarda qalsın. Laçın turistlərin ən çox gəldiyi məkan olmalıdır. Eyni zamanda oranın təbiəti də buna tam imkan verir. Ən gözəl mineral suaları, təbiəti və dağ mənzərələri imkan verir ki, Laçın turizm zonası olsun.\n– Gerçəklik odur ki, Azərbaycan haqq savaşı apardığı vaxtda Ermənistan mülki insanları hədəfə alıb. Sizcə, Qarabağ tam azad olunandan sonra, ermənilərlə birgə yaşamaq mümkün olacaqmı?\n– Xeyr. Ermənilərlə bütün hallarda bizim qələbəmizlə barışmayacaq. Burda bir məsələyə toxunmaq istəyirəm. Xankəndi, Xocalı və digər ərazilərimizi qazanmaq üçün şəxsən özüm ermənilərlə yaşamağa özümdə səbr də görürəm. Bunun siyasi tərəfini də anlatmağa ehtiyac yoxdur. Bunu tək mən yox, Azərbaycanın bütün vətənpərvər gəncliyi Xankəndində, Xocalıda yaşamağı özünə borc bilməlidir. Siyasi baxımdan, pisxoloji basqı edərək, erməniləri Qarabağın bəzi ərazilərindən də çıxartmaq lazımdır.\n– Laçın rayonu rəsm qalareyasının direktoru kimi çalışırsız. Laçında da sərgilər keçirtməyi düşünürsünüzmü?\n– Üzərimə nə düşürsə, çalışıram ki, onu Laçının adına layiq edim. Sərgilənən əsərlər qalareyanın profilinə uyğun olaraq həyata keçirilir. Bu işlərimizi və qalareyamızı Laçında açacayıq. Orda Laçınla bağlı əsərlərin sərgisini keçirəcəyik. Eyni zamanda jurnalistika fəaliyyətimi də davam etdirəcəm. Qeyd etmək istəyirəm ki, bədii filmlərin çəkilməsini də həyata keçirirəm. Yəni qalareyanın işləriylə bərabər, digər sadaladığım işlərlə də məşğulam. Vətənə olan borcumuzu şərəflə və ləyaqətlə icra etməyə çalışıram.


Ermənistanın müharibə bəyanatına cavab - aprel hadisələri təkrarlana bilər - ŞƏRH | Report.az\nErmənistanın müharibə bəyanatına cavab - aprel hadisələri təkrarlana bilər - ŞƏRH\nErmənistanın müharibə bəyanatına cavab - aprel hadisələri təkrarlana bilər - ŞƏRH Azərbaycanın hərbi əməliyyatlara başlaya biləcəyi heç vaxt gündəlikdən çıxmayıb\nAprel döyüşlərinin dayanmasından, cəbhədə atəşkəsin yenidən bərpasından üç il keçir. Bu döyüşlər Azərbaycanın bütün baxımlardan, o cümlədən beynəlxalq hüquq normaları çərçivəsində ata biləcəyi addımı dünyaya göstərdi. Həmin döyüşlər beynəlxalq vasitəçilərin mövqeyini və Ermənistanın da qabiliyyətini bir daha aşkarladı. Əslində, məqsədimiz heç də üç il əvvəl baş verən hadisəyə qayıtmaq deyil. Sadəcə, martın 29-də Azərbaycan Respublikasının Prezidenti İlham Əliyevlə Ermənistanın baş naziri Nikol Paşinyan arasında keçirilən Vyana görüşündən sonra Yerevan rəsmiləri və ictimaiyyətinin çıxışlarına qısa baxış etmək istədik.\nDeməli, Ermənistanın müdafiə naziri David Tonoyan “ərazi qarşılığında sülh”ü qəbul etmədiklərini bildirərək başqa bir tezis irəli sürmüşdü: “Yeni müharibə - yeni ərazi. Biz rəqibin ərazisində hərbi fəaliyyət göstərə bilmək üçün taqımların sayını artırmalıyıq”. Nikol Paşinyan isə onu dəstəkləyərək hökumət rəsmisinin dediklərini malalamağa çalışıb və yeni səhvə yol verib: “Tonoyan başqa bəyanatla çıxış etsəydi, onu müdafiə naziri vəzifəsindən azad edərdim”. Hökumət başçısı nazirin bu tezisinin danışqlara təsir etmədiyini vurğulayıb. Ancaq Tonoyan Ermənistanın mövqeyini və təcavüzkar olduğunu deməklə oxu yaydan buraxıb. Ermənistan Azərbaycanın ərazilərini işğal edib. Yerevan rəsmisi indi haranı işğal etmək istəyir? Yoxsa, himayədarları Ermənistanın adı ilə Azərbaycana qarşı yeni təcavüzkar plan hazırlayır? Azərbaycan torpaqları yüz ildən artıqdır ermənilərin adı ilə işğal edilir. Tonoyanın çıxışı bunu bir daha sübut edir.\nÜmumiyyətlə, Vyana görüşündən sonra Ermənistan ictimaiyyətində Azərbaycana qarşı təcavüzkar çıxışlar çoxalıb. Ölkədə ictimai fikirə təsir etmək imkanı olanlar Ermənistanın təhlükəsizliyinin təmin edilməsi üçün yeni müharibəyə başlamağı vacib sayırlar. Hətta bəzi erməni siyasilər isə Azərbaycanın işğal altında olan Qarabağ bölgəsi ilə bağlı münaqişənin danışıqlar yolu ilə tənzimlənməsinin “dalana dirəndiyini” vurğulayırlar. "Erməni ziyalıları"nın tarixi saxtalaşdırmaq kimi xəstəliyi isə Aleksandr Manasyan adlı ekspertdə özünü göstərib. O, Azərbaycan Xalq Cümhuriyyəti dövrünün bilicisi rolunda çıxış edərək Dağlıq Qarabağın bu dövlətə məxsus olmadığını bildirib: “Dağlıq Qarabağ müstəqil Azərbaycanın tərkibinə daxil olmayıb. Müasir Azərbaycan özünü onun varisi saydığından Dağlıq Qarabağa ərazi iddiası edə bilməz”. Bu düşüncənin sahiblərinə tarix dərsi də vermək lazımdır. 1918-ci ilin yazında ermənilər Güney və Quzey Azərbaycan ərazisində soyqırım törətməyə başlayıb. Onlar Qarabağı ələ keçirmək üçün əvvəllər başlatdıqları soyqırımları Azərbaycan Xalq Cümhuriyyəti dövründə də davam etdiriblər. Azərbaycan hökuməti yaranmış vəziyyəti nəzərə alaraq 1919-cu ilin yanvarında Şuşa, Cavanşir, Cəbrayıl və Zəngəzur qəzalarını əhatə edən Qarabağ general-qubernatorluğu yaradıb. Xosrov bəy Sultanov Qarabağın general-qubernatoru təyin edilib. O vaxt Ermənistan (Ararat) Respublikasının xarici işlər naziri S.Tiqranyan Qarabağ general-qubernatorluğu yaradılmasına etirazını bildirib, ancaq Azərbaycan Xalq Cümhuriyyəti hökumətinin cavabında bu etiraz əsassız hesab olunub və həmin ərazilərin Azərbaycanın ayrılmaz tərkib hissəsi olması göstərilib. Qarabağın general-qubernatoru ermənilərin ərazi iddiaları ilə yanaşı, əvvəlcə ingilislər, sonra isə amerikalılarla gərgin münasibətlər şəraitində fəaliyyət göstərməli olub. Özü də Azərbaycan Xalq Cümhurriyyətinin ərazisi 113,9 min kv. km idi. 1920-ci il aprelin 28-də Cümhuriyyətin süqutundan və Azərbaycanın Rusiya tərəfindən təkrar işğalından sonra bu rəqəm 86,6 min kv. km təşkil etdi. Azərbaycanın işğal edilmiş torpaqları üzərində Ermənistan quruldu. Hazırda 86,6 min kv. km ərazinin 20 faizini ermənilər işğal edib.\nYeri gəlmişkən, erməni siyasi və ictimai xadimlərinin bu çıxışları etdiyi toplantının bəyanatı ATƏT-in Minsk qrupunun həmsədrlərinə də təqdim olunub. Yerevan rəsmiləri bir qayda olaraq, Rusiya ilə Azərbaycan arasında hərbi-texniki sahədə əməkdaşlığa qısqanclıqla yanaşırlar. Ancaq Rusiyanın Ermənistana əvəzsiz və kredit yolu ilə verdiyi silah və texnikanı görməzlikdən gəlirlər. Ötən gün Ermənistanın Rusiyadan aldığı “Su-30” qırıcılarının pulunun ödənilməsi ilə bağlı qarışıq məlumat yayıldı. Rusiyadan satın alınan 4 “Su-30” təyyarəsindən 2-nin pulunu Ermənistan hökuməti nağd ödəyib. O biri iki təyyarə isə kredit vəsaiti hesabına ödənilib. Nazirliyin hesabına pul ödəyən oliqarxlardan biri də Serj Sarqsyanın qardaşı Saşik Sarqsyanın olduğu bildirilib. Ermənistanın Müdafiə Nazirliyi nağd ödəmə ilə bağlı açıqlama verməyib. Nazirliyin Mətbuat xidmətinin katibi Arstrun Ovannisyan bildirib ki, nağd pulu ödəyənlərdən xəbərsizdir. Ermənistanın müdafiə naziri Rusiyadan 12 “Su-30SM” qırıcı əldə etdiklərini bildirmişdi. Bu qırıcıların Rusiyanın Ermənistandakı hərbi bazasının silah arsenalına daxil edildiyi ehtimalı az deyil.\nBəs Ermənistanın son günlərdəki hay-küyünün arxasında nə durur? Niyə Vyana danışqlarından sonra Yerevan rəsmiləri müharibə edib “yeni ərazi tutmaq” istəklərini bəyan edir, yaxud “Su-30”la bağlı qalmaqallı bəyanat nəyə xidmət edir? Deməli, Azərbaycan torpaqları işğal altındadır. Bu baxımdan, ölkənin bütün təbəqələrinin təmsilçiləri ərazilərin müharibə yolu ilə azad edilməsindən danışmağa və buna hazır olmalarını bəyan etməyə haqları var. Eləcə də Rusiyanın Ermənistana müasir hərbi texnika və silah-sursat verdiyindən Azərbaycanın da modern silahları əldə etmək hüququdur. Ermənistanın “müharibədən” danışması və yeni torpaqlar “tutmaqdan” bəhs etməsi bu ölkədəki hakimiyyətin bölgə üçün təhlükəli olduğunu deməyə əsas verir. David Tonoyan hansı ölkənin ərazisinə soxulmaq istəyir? İranın, Türkiyənin, yoxsa Gürcüstanın? Əlbəttə, o, bunların heç birini hədəf almayıb. Heç şübhəsiz, söhbət Azərbaycan torpaqları ilə bağlı təcavüzkar siyasətin davam etməsindən gedir. Erməni siyasilər bununla beynəlxalq ictimaiyyəti təhdid edir. Onlar bununla bildirmək istəyir ki, danışıqlarda irəli sürdükləri tələblərə əməl edilməzsə, guya yeni hərbi əməliyyata başlayacaqlar. Bu çıxışlar həm də işğalçı ölkənin ictimaiyyəti üçün nəzərdə tutulub. Azərbaycan torpaqlarını işğal altında saxlasa da, Aprel döyüşləri Ermənistan ordusunun qabiliyyətini göstərdi. Bu böyük qüsuru ört-basdır etmək, yeni hökumətin güclü ordu qurduğunu cəmiyyətə sırımaq üçün tonoyanlar müharibədən danışırlar. Bir sıra amillər deməyə əsas verir ki, indiki şəraitdə Ermənistan hərbçiləri Azərbaycan Ordusu ilə döyüşdə çox zəifdir. Azından sonuncu döyüşü uduzduqları üçün psixoloji cəhətdən bədbin vəziyyətdədirlər.\nNəhayət, Ermənistan prezidenti Armen Sarkisyan, baş naziri Nikol Paşinyan və başqa rəsmilərin Dağlıq Qarabağa gəlməsi erməni ictimaiyyətinə daha çox təskinlik verməyə oxşayır. Beynəlxalq vasitəçilərin, o cümlədən ATƏT-in Minsk qrupu həmsədrlərinin Ermənistan rəsmilərinin müharibə ovqatlı çıxışlarını sükutla qarşılaması da bir müəmmadır. Bütün bunlara baxmayaraq, torpaqları işğaldan azad etmək üçün Azərbaycanın hərbi əməliyyatlara başlaya biləcəyi heç vaxt gündəlikdən çıxmayıb. Odur ki, haqlı tərəfin müharibədən danışması daha təbiidir. Azərbaycana qarşı bu addımı atmaq istəyənlərə real addımla cavab verərək Yerevanın yenidən üfürülən şarının havasını almaq olar.\nRus versiyası Милитаристские заявления Армении или грядет повторение апрельских событий - КОММЕНТАРИЙ


UNEC-də elmi seminar: “Azərbaycan iqtisadiyyatı son 6 ayda”\n21 İyul 2016 19:04\nAzərbaycan Dövlət İqtisad Universitetində (UNEC) elmi seminar keçirilib.\nAzNews.az-ın məlumatına görə, seminar, Azərbaycan Prezidenti İlham Əliyevin sədrliyi ilə Nazirlər Kabinetinin 2016-cı ilin birinci yarısının sosial-iqtisadi inkişafının yekunlarına və qarşıda duran vəzifələrə həsr edilib.\nUNEC-in İqtisadi Araşdırmalar Elmi-Tədqiqat İnstitutunun direktoru, professor Yadulla Həsənli Nazirlər Kabinetinin 2016-cı ilin yekunlarına və qarşıda duran vəzifələrə həsr edilən iclasında Prezident İlham Əliyevin səsləndirdiyi fikirlərə, onun tapşırıq və tövsiyələrinə xüsusi diqqət çəkərək, qeyd olunan müddətdə əldə olunan uğurlardan və qarşıda duran vəzifələrdən danışıb. Bildirib ki, dünyada, o cümlədən Avropa ölkələrində cərəyan edən iqtisadi böhrana, neftin qiymətinin kəskin ucuzlaşmasına baxmayaraq, dövlət başçısının rəhbərliyi altında Azərbaycan iqtisadiyyatının bir sıra sahələrində, o cümlədən sənaye, kənd təsərrüfatı və real sektorda artım qeydə alınıb. Ötən 6 ayın statistik göstəricilər də bunu deməyə əsas verir.\nElmi-Tədqiqat İnstitutunun direktor müavini, professor Rövşən Quliyev, Texnologiya Transfer Mərkəzinin direktoru Aydın Hüseynov, baş elmi işçilər Elman İbişov və Salman Nəcəf 2016-cı ilin yanvar-iyun aylarında ölkə iqtisadiyyatının mövcud durumu və meylləri haqqında danışaraq təkliflərini səsləndiriblər. Bildirilib ki, qlobal böhran şəraitində dünya bazarlarında neftin ucuzlaşması baş verib. Nəticədə ölkəyə daxil olan valyuta axını azalıb. Problemi həll etmək məqsədilə qeyri-neft sektorunun, xüsusən kənd təsərrüfatı, emal sənayesi və xidmət sferasının inkişafı vacib şərtlərdəndir. UNEC iqtisadçıları turizm sektoru, kənd təsərrüfatında pambıqçılıq, tütünçülük və baramaçılığın prioritet seçilməsinin əhəmiyyətini xüsusi qeyd ediblər. Bildirilib ki, bu sahələrə diqqəti artırmaq gələcəkdə ölkəyə valyuta axınını təmin etməyə imkan yaradacaq. Bunun üçün ölkədə hər cür potensialın olduğu qeyd edilib.\nNeftdən kənar sahələrin, xüsusən də aqrar sektorun inkişafının vacibliyini vurğulayan iqtisadçılar ölkədə sahibkarlıq mühitinin müasir standartlar səviyyəsində qurulması, emal sənayesinin inkişafına diqqətin daha da artırılması, istehsala tətbiq edilən subsidiyaların son məhsula verilən subsidiya ilə əvəz edilməsi, neft gəlirlərinin, sərmayələrin azaldığı bir dövrdə digər maliyyə mənbələrinin axtarılması, kredit faizlərinin aşağı salınması və digər təkliflərlə çıxış ediblər. Tədbirdə elm və təhsilin keyfiyyətinin yüksəldilməsi yolu ilə perspektivdə qeyri-neft sektorunun inkişafının sürətləndirilməsinin vacibliyi vurğulanıb. Tədbir təkliflərin müzakirəsi ilə davam etdirilib.\nSonda qeyd edilən təkliflərin UNEC-in İqtisadi Araşdırmalar Elmi Tədqiqat İnstitutunun gələcək elmi araşdırmalarında nəzərə alınması qərarı verilib.


Prezident İlham Əliyev Ağstafa rayonuna səfərə gedib - Report.az\n19 Oktyabr, 2016 13:12\nBakı. 19 oktyabr. REPORT.AZ/ Bu gün Azərbaycan Respublikasının Prezidenti İlham Əliyev Ağstafa rayonuna səfərə gedib.\n“Report” xəbər verir ki, dövlət başçısı əvvəlcə ulu öndər Heydər Əliyevin şəhərin mərkəzində ucaldılmış abidəsini ziyarət edərək önünə gül dəstəsi qoyub.\nDövlət başçısı oktyabrın 19-da Ağstafaya səfəri çərçivəsində əsaslı şəkildə yenidən qurulan Heydər Əliyev Mərkəzində yaradılan şəraitlə tanış olub.\nRespublikamızda bütün sahələrin inkişafında, dövlətimizin beynəlxalq nüfuzunun artmasında, Azərbaycan həqiqətlərinin dünyaya çatdırılmasında müstəsna xidmətləri olan ulu öndər Heydər Əliyevin zəngin irsi ölkəmizin bütün bölgələrində öyrənilir. Ümummilli Liderin xalqımız qarşısındakı tarixi xidmətlərini daha dərindən öyrənmək məqsədi ilə Ulu Öndərin adını daşıyan muzeylər və mərkəzlər müstəsna əhəmiyyətə malikdir. Son dövrlərdə bir çox bölgələrdə bu cür mərkəz və muzeylər istifadəyə verilib. Bu baxımdan Ağstafada əsaslı şəkildə təmir edilərək yenidən qurulan Heydər Əliyev Mərkəzi də xüsusi rola malikdir.


Azərbaycanda “Akkreditasiya haqqında” qanun hazırlanıb – İNSAN HÜQUQLARINA DAİR BEYNƏLXALQ STANDARTLARIN TƏSBİTİ ÜZRƏ BİRGƏ İŞÇİ QRUPU\nAzərbaycan Standartlaşdırma, Metrologiya və Patent üzrə Dövlət Komitəsi “Akkreditasiya haqqında” qanun layihəsi hazırlayıb. Trend-in məlumatına görə, bu barədə çərşənbə günü Komitədən bildirilib.\nQanun layihəsinin hazırlanmasında Avropa Birliyinin Komitə ilə birgə həyata keçirdiyi “Twinning” layihəsinin beynəlxalq mütəxəssisləri iştirak ediblər. Sənəd ABŞ-ın Beynəlxalq İnkişaf Agentliyinin xarici və yerli mütəxəssisləri tərəfindən Ümumdünya Ticarət Təşkilatının və Avropa İttifaqının tələbləri əsasında təkmilləşdirilib və beynəlxalq təşkilatların tələblərinə uyğunlaşdırılıb. “Akkreditasiya haqqında” qanun layihəsi Azərbaycan Respublikası Nazirlər Kabinetinə təqdim edilib.\nBu Qanun layihəsi Azərbaycan Respublikasının akkreditasiya sisteminin əsas prinsiplərini, ümumi tələbləri, uyğunluğun qiymətləndirilməsi təşkilatlarının (orqanlar və ya laboratoriyalar) akkreditasiya sistemini idarə edən milli akkreditasiya orqanının iş prinsiplərini, akkreditasiya proseduralarını, akkreditasiya sahəsində beynəlxalq əməkdaşlığın əsaslarını və onların standartlarını müəyyən edir


Azərbaycanın təbii sərvətləri\nBakı İstedadlar Təhsil Kompleksi\nGöyçay Kənd Təsərrüfatının Mexanikləşdirilməsi və Elektrikləşdirilməsi Texnikumu\nQrey Anatomiyası (dərslik)\nVətən dili (I hissə)\nVətən dili (II hissə)\nAzərbaycan tərcümə ensiklopediyası\nƏdəbiyyat ensiklopediyaları və lüğətlər\nAstronomiyada Böyük Yarıq- Günəş Sistemi ilə Süd Yolu qalaktikasının Oxatan qolu arasında uzanan örtülü, qeyri-parlaq, molekulyar toz buldudunun birləşməsidir. Bu buludlar Yerdən 800-1000 parsek məsafədə yerləşir. Buludlar 1 milyon günəş kütləsi ...\nBuran orbital gəmi, raket təyyarə tipli sovet çoxişlədilən kosmik nəqliyyat sistemidir. "Enerji-Buran" proqramı əsasında hazırlanan raket təyyarədir. Buran amerikalıların Speys Şattl analoji proyektinə cavab olaraq yaradılmışdır. İlk və yeganə uç ...\nFila (enmə aparatı)\nFila - kometə endirilmək üçün nəzərdə tutulan aparat. Aparat Avropa Kosmik Agentliyi tərəfindən işlənib hazırlanmışdır. Fila "Rozetta" kosmik aparatında yerləşdirilmiş və 67P/Churyumov–Gerasimenko kometinin tədqiq edilməsi məqsədilə 2 mart 2004-c ...\nKosmik fəza - Yerin atmosferindən kənarda və digər kosmik cisimlər arasında yerləşən amma kosmik cismlər istisna olmaqla kainatın geri qalan hissəsində sonsuz olduğu düşünülən boşluğa verilən addır. Orta istiliyi -271 °C, mütləq sıfır nöqtəsi isə ...\nKosmik gəmi - kosmosa uçmaq üçün istifadə edilən nəqliyyat vasitəsi, gəmi və ya aparatdır. Kosmik gəmilərin məqsədlərinə kommunikasiya, Yerin müşahidəsi, meterologiya, naviqasiya, kosmosda koloniyaların yaradılması, planetlərin tədqiq edilməsi və ...\nKosmik məkik - ABŞ-da NASA tərəfindən yaradılmış kosmik gəmi tipidir. ABŞ-da raket inkişafı ərəfəsində yerə geriyə qayıda bilən gəmi konsepti işlənilir. Bu bir dəfə tətbiq olunan raketlərə nisbətən xərclərə qənaət verməli idi. Ancaq bu məqsədi əl ...\nKosmik tullantı, insanlar tərəfindən yaradılan, lakin artıq heç bir faydalı məqsədə xidmət etməyən Yer ətrafındakı orbitdəki cisimlərin məcmusudur. Bunun ilk nümunəsi, kosmosa ilk insan addımı olan Sputnik I süni peykidir. 4 oktyabr 1957-ci ildə ...\nKosmonavt - kosmik uçuşlar zamanı kosmik texnikanın sınağını və istifadəsini həyata keçirən şəxs. Kosmik uçuş anlayışı ölkələrə görə fərqlənir. Beynəlxalq Aeronavtika Federasiyasının FAI təsnifatına görə yüksəkliyi 100 km-dən, ABŞ Hərbi Hava Qüvv ...\nQaçınma zonası səmanın Bizim Qalaktika tərəfindən gizlənmiş hissəsidir. Qaçınma zonası Süd yolunun Qalaktika mütəvisindən hər iki tərəfdə təxminən 10°-dir. 1878-ci ildə İngilis astronomu Riçard Proktor öz məqaləsində Con Hersşelin Dumanlıqların Ü ...\nMarsın məskunlaşdırılması - Marsın insanların məskəninə çevrilməsinə verilən ad. Bu planet çoxlu elmi tədqiqatın diqqət mərkəzindədir. Marsın səthi və şəraiti Yer kürəsindən sonra Günəş sistemindəki ən qonaqpərvər planetdir. Veneradan başqa Marsd ...\nPersey qolu - Südyolunun iki böyük spiral qolundan biridir. Digər böyük spiral qol qalxan-sentavr qoludur. Persey qolu, uzun Südyolu çubuğunun mərkəzdən uzaq olan son qismindən kənara doğru uzanır. Südyolu iki böyük və çoxlu sayıda kiçik qoldan m ...\nProton - Rusiya daşıyıcı raketi. Raketdən ağır yüklərin kosmosa çıxarılması üçün istifadə olunur. Proton avtomatlaşdırılmış kosmik aparatları həm Yerin orbitinə, həm də açıq kosmosda uzaq məsafələrə daşıya bilir. "Proton" XX əsrin 60-cı illərinin ...\nSETI home və ya "SETI at home" - SETI-yə aid bir elmi layihənin adıdır. Bu layihə kainatda - kosmosda zəkalı varlıqların axtarmasıdır. SETI home yerdənxaric sivilizasiyaların radiosiqnallarının axtarılması məqsədilə könüllülərin kompüterlərinin s ...\nSüni peyk - yerin ətrafında pilotsuz uçan kosmik aparat. Yerin ətrafında hərəkət etmək üçün aparat birinci kosmik sürətdən bir az artıq sürətə malik olmalıdır. Onlar 150–160 km-dən bir neçə min km məsafədə olan hündürlükdə uçurlar. Uçma hündürlüy ...\nPeyk - kosmosda başqa bir obyekt ətrafında müəyyən trayektoriya ilə fırlanan obyektdir. Süni və təbii peyklər mövcuddur. Beynəlxalq Astronomiya İttifaqının 24 avqust 2006-cı ildəki qərarına əsasən mərkəzi cisim planet, asteroid ətrafında fırlanan ...\nTovuz quşu dağı\nTovuz quşu dağı - Marsda sönmüş vulkan, Farsida əyalətində, Martian ekvatorunun yaxınlığında yerləşir. Vulkanın şimalında Askriys dağı vulkanı və cənubunda isə Arsiya dağı vulkanı yerləşir. Günəş sistemindəki ən yüksək dağ olan, Olymp, şimal-qərb ...\nUY Scuti qalxan bürcündə yerləşən dəyişkən qırmızı ifratnəhəng ulduzdur. Radiusuna görə Stephenson 2-18 ulduzundan sonra ən böyük ulduzdur. 1.708 R ⊙ radiusu ilə Günəşdən 5 milyard dəfə böyük həcmə malikdir. Yer planetindən təqribi olaraq 9.500 i ...\nÜmumdünya Kosmos Həftəsi\nDünyanın əksər ölkələrində hər il 4-10 Oktyabr Ümümdünya Kosmos Həftəsi kimi qeyd olunur. Ümumdünya Kosmos Həftəsinin məqsədi kosmik elmlərin və texnologiyanın müasir cəmiyyətin inkişafındakı rolunu işıqlandırmaqdır.\nAbşeron rayonu iqlimi\nAbşeron rayonu iqlimi - Abşeron rayonu ərazisində yayı quraq keçən mülayim-isti yarımsəhra iqlimi hakimdir. Havanın orta temperaturu 10-140C, yanvarın temperaturu - 30C, iyulunku isə 20-270C arasında olur. Günəşli saatların illik miqdarı 2440-244 ...\nBu kadastr rayonuna Qax, Şəki, Goranboy, Yevlax ve Samux rayonlarının qış otlaqları sahələri daxildir. Böyük Qafqaz təbii vilayətinin cənub yamaclarında yerləşən rayon Acınohur düzünü və Xocaşen otlaqlarını əhatə edir. Rayonun dəniz səviyyəsindən ...\nCənubi Asiya və Ön Asiyanın cənub – qərbi, İran yaylasının cənubi Paleotropik, qalan ərazi isə Qolarktikaflora sahələrinə daxildir. Bu iki flora sahəsində geoloji tarix boyu və xüsusilə kaynazoyda bütün üzvi aləm, o cümlədən bitki örtüyü tamamilə ...\nBalakən-Katex ekogeokimyəvi landşaft rayonu\nBalakən Katex ekogeokimyəvi landşaft rayonu - Bu ərazidə Böyük Qafqazın cənub yamacı ərazisi üçün səciyyəvi olan bütün duzlaşma tiplərinə,tipomorf makroionlara görə ayrılmış bütün geokimyəvi landşaft siniflərinə təsadüf edilir.\nBöyük Qafqazın arid meşə-kol landşaftları\nArid meşə-kol landşaftlar - Landşaft kompleksinin əhatə etdiyi ərazidə yayı quraq keçən mülayim isti və qışı quraq keçən mülayim isti iqlim tipi hakimdir. Havanın orta illik temperaturu +6 -14 0, 10 0 -dən artıq aktiv temperaturun illik cəmmi 160 ...\nBöyük Qafqazın cənub-şərq hissəsinin dağ-meşə landşaftları\nCənub-şərq hissəsinin dağ-meşə landşaftları - Böyük Qafqazın cənub-şərq hissəsində dağ-meşə landşaft kompleksləri 600-700m və 2000-2200 m mütləq yüksəkliklər arasında olan sahələri əhatə edərək, əsasən Girdimançayla-Pirsaatçay arasındakı ərazilər ...\nBöyük Qafqazın qayalıq subnival kompleksləri - Bu tip komplekslər tədqiq olunan ərazinin əsasən 3100-3200 m-dən yüksək olan suayrıcı qurşaq zonasında, konkret olaraq Baş Qafqaz silsiləsinin Babadağ-Salavat hissəsini əhatə edir. Burada yamacların ...\nCeyrançöl alçaq dağlığın landşaftları\nCeyrançöl alçaq dağlığı Azərbaycanın intensiv kənd təsərrüfatının həm əkinçilik, həm də heyvandarlığın inkişaf etdiyi regionlardan biridir. Tədqiq olunan ərazi Azərbaycanın qış otlaqları içərisində özünün əlverişli iqlimi, zəngin bioloji məhsulda ...\nİsmayıllı-Lahıc ekogeokimyəvi landşaft rayonu\nİsmayıllı Lahıc ekogeokimyəvi landşaft rayonu -Kimyəvi analizlərin nəticələrinə görə bu rayonun əksər əraziləri üçün sulfatlı-natriumlu zəif minerallaşma səciyyəvidir.\nQanıx-Əyriçay ekogeokimyəvi landşaft rayonu\nQanıx-Əyriçay ekogeokimyəvi landşaft rayonu -Baş Qafqaz silsiləsinin cənub yamacından başlanan çayların gətirmə materiallarının akkumulyasiya sahəsi kimi səciyyələnir.\nQuru-çöl landşaft kompleksi\nQuru-çöl landşaft kompleksi - Yarımsəhra landşaftları ilə tipik çöllər arasında keçid təşkil edən bu landşaft tipi Abşeron yarımadasında kiçik sahələrlə parçalanmış areallarla yayılmışdır. Ərazinin relyefi platoşəkilli yüksəkliklər və təpəli-tirə ...\nLandşaft komplekslərinin ekoloji qiymətləndirilməsi\nEkoloji vəziyyəti saxlamaq, sabitləşdirmək üçün landşaft komplekslərinin qiymətləndirilməsi vacib məsələ sayılır. Azərbaycanın landşaft komplekslərini qiymətləndirmək ilkin material kimi torpaq xəritələrindən, torpaq-eroziya və torpaqların mühafi ...\nMeşələr. Nisbətən böyük və ya kiçik sahədə yerləşən, bir-birinə və bitdiyi şəraitə, yəni bitkilərə, iqlimə, heyvanlar aləminə və s. təsir edən, burada birgə və ziddiyət şəraitində inkişaf edən ağac bitkiləri topluluğuna "meşə" deyilir.Meşələrin b ...\nİnsanın təsərrüfat fəaliyyətinin təsirini görməmiş təbii landşaftdan fərqli olaraq Mədəni landşaft daima insanın təsiri və nəzarəti altında olur. Səhra içərisində vahə, çöl zonasında zəmi, bağ, üzümlük, tropik meşələr arasında çay kolu, banan pla ...\nSincan-Qəbələ ekogeokimyəvi landşaf rayonu\nSincan Qəbələ ekogeokimyəvi landşaf -Rayonu digər ekogeokimyəvi landşaft rayonlarından fərqləndirən ən mühüm cəhət burada ekoloji gərginliyi yaradan amillər içərisində antropogen amilin üstün olmasıdır.\nŞəki-Oğuz ekogeokimyəvi landşaft rayonu\nŞəki Oğuz ekogeokimyəvi landşaft rayonu -Ekogeokimyəvi rayonun mərkəzi hissəsində sulfatlı-natriumli duzlar,şimal-qərb və cənub-şərq hissələrində isə,sulfatlı-natriumlu-kalsiumlu və sulfatlı-natriumlu-maqneziumlu duz birləşmələri üstünlük təşkil ...\nTexnogenez – təbii mühiti dəyişərək süni təbiət yaradan insanın qlobal texniki fəaliyyəti. Bunun nəticəsində relyefin texniki formaları, texnogen landşaftlar, texnogen səhralar və akvatoriyalar, həmçinin süni bitki sortları və heyvan cinsləri əmə ...\nTörəmə landşaftlar - təbii-antropogen landşaftlar olub hazırda və ya keçmişdə insanın təsərrüfat fəaliyyəti nəticəsində ilkin landşaftların yerində formalaşmış landşaftlar. Bu landşaftlar özü-özünü təbii nizamlama prosesləri sayəsində on illər və ...\nYarğan - nisbətən hündür-düzənlik sahələrə aid olur. Yarğanın baş tərəfində eroziya daha şiddətli gedir. Meşənin olmaması və yamacların şumlanması yarğanın genişlənməsinə səbəb olur. Yaylaq zonasında intensiv mal-qara otarılması İlə əlaqədar bitk ...\nYarımsəhra landşaft kompleksi - Yarımsəhralar Abşeron yarımadasının böyük bir hissəsinin əhatə edir. Bu da iqlimin quraq olması, relyefin alçaq olması və süxurların litoloji tərkibi ilə əlaqədardır.\nİfratkeçiricilik - bəzi materialların müəyyən temperatur həddində sıfır elektrik müqavimətinə malik olma xüsusiyyətidir. İfratkeçiricilik halına gələ bilən onlarla element, xəlitə və keramik materiallar məlumdur. İfratkeçiricilik kvant hadisəsidi ...\nAntropogen Dövr - Stratiqrafik şkalanın son sistemi və Yerin geoloji tarixinin son dövrü, hazırda davam edir.A.d. üzvi aləmin inkişafında mühüm dəyişikliklər baş vermişdir ki, bu da insan cəmiyyətinin yaranması və inkişafıdır. Müddətinə görə bəra ...\nCənubi Amerikada Amazon çayı hövzəsində, Orinokoda başdan-başa böyük massiv şəklində, Afrikada Konqo, Niger və Zambezi çayları hövzələrində və Madaqaskar adasında həmçinin Yeni Qvineya adalarında yayılıb.\nQoruyucu meşələr öz meliorativ və mühit yaradıcı xüsusiyyətləri ilə müxtəlif obyektləri əlverişsiz təbii və antropogen amillərin təsirindən qoruyan təbii və süni meşələr. Azərbaycan Respublikasının bütün meşələri I-qrupa aid edildiyi üçün qoruyuc ...\nMeşənin aşağı sərhəddi- boreal iqlim şəraitində dağ meşələri aşağı sərhədində meşə-çöl vasitəsilə meşəsiz çöllərlə əvəz olunur. Meşənin meşə-çöl və çöllə əvəz olunmasına səbəb yağıntının az və havanın nisbi rütubətliyinin aşağı olmasıdır. Belə qa ...\nMeşəyə, əsasən, ziyan verən cücülər sinfidir, bir qədər az ziyanvericilərdən bəzi gənələri, çoxayaqlıları, ibliz, məməlilər. Bu heyvanların verdiyi ziyan yarpaqların, tumurcuqların, çiçəklərin, meyvələrin toxumların, budaqların, qabıqların, ağacı ...\nYarus – biosenoz və aqrosenozda həm assimlyasiya edən, həm də adsorbsiya edən və ehtiyat toplayan hissələrinin yerləşdiyi qat. Əsas qat əsas yarus, alt qatlar isə ikinci, üçüncü yarus adlanır. Yaruslarda çətirlər və biohorizontlar ayrıla bilər. O ...\nKaustobiolitlər - orqanizmlərin qalıqlarından və çürüntü məhsullarından əmələ gəlmiş bərk və maye süxurlar.\nKəsmik – insan orqanizmi üçün faydalı qidalardan biri olan, qatılaşmış sud məhsulu. Azərbaycanda xalq arasında kəsmik hazırlamaq üçün təzə sağılmış südə bir qədər qatıq əlavə edilir və ocağa qoyulur, süd qaynama dərəcəsinə çatanda kəsilir çürüyür ...\nCənub tərəddüdü və El-Nino – bu qlobal okean atmosfer hadisəsidir. El-Nino Sakit okeanın xarakterik cəhətidir. El-Nino və La-Nina isp. La Niña - qız, qız uşağı Sakit okeanın şərq hissəsinin tropiklərdəki səth sularının tempratur qərarsızlığıdır. ...\nGecə göy qurşağı - ayın düşən işığı sayəsində meydana gələn göy qurşağı. Günəşin təsiri ilə meydana gələn göy qurşağından yalnız parlaqlığının azlığına görə fərqlənir. Günəş göy qurşağında olduğu kimi onunda radiusu eynidir və hər zaman göyün Ayı ...\nQum fırtınası və ya toz fırtınası - quraq və yarı quraq bölgələrdə məşhur olan meteoroloji hadisə. Qum fırtınası, Bora cəbhəsinin zəif qum və tozun uçurulduğunda ortaya çıxar. Hissəciklər, uçurulma və dayandırılma ilə nəql edilər və bir yerdə tor ...\nƏzim Əzimzadə adına Azərbaycan Dövlət ..\nGöyçay Kənd Təsərrüfatının Mexanikləş ..\nİ.M.Seçenov adına Birinci Moskva Dövl ..\n"Simurq" Azərbaycan Mədəniyyət Assosi ..\n"ASAN Könülləri” Gənclər Təşkilatı İc ..\nABŞ Qiymətli Kağızlar və Mübadilə Kom ..\nAfrika, Karib və Sakit okean Dövlətlə ..


İran Beynəlxalq Məhkəməyə müraciət edib\nİran iqtisadiyyatına dəydiyi zərəri qeyd edərək, bazar ertəsi Beynəlxalq Ədalət Məhkəməsinə ABŞ-dan Tehrana qarşı 1955-ci ildəki dostluq müqaviləsinin pozulması olduğunu iddia etdiyi sanksiyaları aradan qaldırmasını tələb etməsi ilə bağlı müraciət edib. Lakin Beynəlxalq Məhkəmənin hökm çıxarması aylar sürə bilər.\nBu, İran parlamentinin ölkənin iqtisadi əlaqələr və maliyyə nazirini ciddi iqtisadi böhranla əlaqədar vəzifədən uzaqlaşdırmasından bir gün sonra baş verib.\nEyni zamanda, bazar günü İranın müdafiə naziri Əmir Hatəmi Dəməşq şəhərində ABŞ, İsrail və sünni ərəb ölkələrinin İrandan ölkəni tərk etməsi tələblərinə baxmayaraq, yeddi il davam edən münaqişə bitdikdən sonra Suriyanın yenidən qurulmasına kömək edəcəyinə söz edib.\nİranda inflyasiya artıq ikirəqəmli səviyyəyə çatıb, işsizlik səviyyəsi isə 12 faizdən artıq, gənc əhali arasında isə bundan da yüksəkdir. İranın milli valyutası rial aprel ayından öz dəyərini yarıdan çox itirib. Son zamanlar ondan çox böyük və kiçik şəhərlərdə baş verən ara-sıra etirazlar zamanı 25 nəfər öldürülüb və mindən çox şəxs həbs olunub.


Dünya bir dəniz ki, özündə çoxlarını qərq edib » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nDünya bir dəniz ki, özündə çoxlarını qərq edib\nBirincisi, dünyanın dərin dənizə bənzədilməsi məsələsidir. Yəni dünya bir dərin dəniz kimidir. Burda bir məsələ çıxır ki, insan özünü dərin dənizdə necə aparmalıdır? Necə ki, insan dərin dənizdə hazırlıqsız olmaz, elə də dünyada necə gəldi mövcud olmaq mümkün deyil. Həzrət Loğman (ə) bizlərə öyrədir ki, dünya dərin bir dəniz kimidir.\nÖzü də bu dəniz o qədər dərindir ki, çox insanlar orada qərq olublar. Çoxlu sayda insan həmin dənizdə məhv olub, aradan gedib. Bu dərin dənizdə baş çıxarmaq çox çətindir. Qərq olanlar, lazımi davranışlar olmadığından həmin dənizdə qərq olublar. Dünya bax, belə bir yerdir. Çox dərin yerdir, burada burulğanlar olur, çoxlu keşməkeşlər olur. Bura sadə və səthi bir yer deyil. İnsanın bu dünya üçün hazırlığı olmalıdır.\nBəli, çoxları bu dünyada bədbəxt olublar. Dünyanın belə bir çətinliklərə malik olduğunu bilən təqdirdə, istəyirik ki, bu burulğanlarda məhv olmayaq. İstəyirik ki, bu dünyada xilas olaq. Bunun üçün uyğun miniyimiz, gəmimiz olmalıdır.\nHəzrət Loğman (ə) bizlərə dənizin dərinliklərində batmamaq, üzərində hərəkət edə bilməyimiz və salamat şəkildə sahilə gedib çıxmamız üçün ən yaxşı miniyin İlahi təqva olmasını çatdırır. Yəni bizlər Allahın istəyinə uyğun yaşamalı, Allahın rizası olmayan məsələlərdən uzaq olmayıyıq. Təqva budur.\nTəqva budur ki, Allah istəyən kimi baxasan, Allah istəyən kimi danışasan, Onun istədiyi kimi davranasan və s. Və eyni zamanda Allahın istəmədiklərindən də çəkinəsən. Bu, hər məsələyə - istər fərdi və ictimai, ailə həyatımıza, istərsə də iqtisadi həyatımıza - hər bir işimizə aiddir. Əgər biz təqvanı özümüz üçün minik seçsək, fərdi, ailə, ictimai, iqtisadi həyatımızda gedib sahilə çıxa biləcəyik. Lakin əgər onu minik seçməsək, boğulub məhv olacağıq. Əgər istəyiriksə həyatımızın bütün sahələrində nicat tapaq və sahilə gedib çıxa bilək, gərək miniyimiz təqva olsun. Bundan başqa etibarlı minik yoxdur. Yediyimizdə təqva, içdiyimizdə təqva, oxuduğumuzda təqva, baxdığımızda təqva, dostluğumuzda, qonşuluğumuzda təqva və s. Əgər miniyimiz bu olmasa, bizi suda qoyacaq. Bu dərin, burulğanlara malik olan dünyadan xilas olmaq üçün gərək öz mövcudiyyətimizi təqva mövzusu ilə uyğunlaşdıraq.\nTəqva-təzkiyənin mühüm amilidir\nTəqva nədir və Mömin kimdir?\n22 iyun 2012 02:28\n2 iyun 2012 15:33\n27 may 2012 19:49\ncox twkrler maraqla oxudum super meqaledi..ALLAH razi olsun\n24 may 2012 10:49\n24 may 2012 09:36\n24 may 2012 09:19\nsuper hekaye idi twk ler\nMaraqli meqaleуe gore Allah razi olsun!\nDunya bir denizdir ki,ozunde coxlarini qerq edib..


''Əfv sərəncamından siyasi məhbusların heç biri kənarda qalmamalıdır'' » Arqument.az Azərbaycanda özəl xəbərlər, araşdırmalar, təhlillər və müsahibələrin tək ünvanı\n''Əfv sərəncamından siyasi məhbusların heç biri kənarda qalmamalıdır''\n12-03-2019 16:10 / Bu xəbər 193 dəfə oxundu\nRəsul Cəfərov: Hakimiyyətə müraciətlər problemin birdəfəlik həllinə yardım edər\n"Hamısını azad edin!” kampaniyasının əsas məqsədi gözlənilən əfv sərəncamı nəticəsində siyasi məhbuslardan heç kimin kənarda qalmamasıdır.\n"3-5 nəfər siyasi motivlərlə həbs olunanı əfv etmək, qalanlarını da sonra azad etmək haqda bəyanat heç nəyi dəyişmir. Yəni problem qalır. Siyasi məhbus probleminin birdəfəlik həlli bütün siyasi motivlərlə həbs olunanlar istisnasız olaraq azadlığa buraxılması deməkdir”.\n"Bu kampaniyaya Mehman Hüseynov olayı və onun ardınca hakimiyyətin bəzi müsbət addımlarını nəzərə alaraq, başladıq. Düşündük ki, hakimiyyətə müraciətlər problemin birdəfəlik həllinə yardım edər”.\n"Sərəncamdan sonra vəziyyət kimlərin azad edilib, kimlərin isə həbsdə saxlandığı baxımından bir daha təhlil olunacaq. Zərurət olarsa, kampaniyanı ya indiki, yaxud başqa formada davam etdirəcəyik. Eyni zamanda, 2019-cu ilin mart ayı ilə 2020-ci ilin yanvar ayı arasında 16 nəfər siyasi məhbusun cəza müddəti onsuz da bitir. Biz istəmirik ki, yalnız onları azad edib, uzunmüddətli cəza alanları saxlasınlar. Bu, vəziyyətdən çıxış yolu deyil və nə daxildə, nə xaricdə imic, barışıq məsələsini həll etməyəcək”.\n"Bizim məqsədimiz problemi mütəmadi gündəmdə saxlamaqdır. Əgər bütün siyasi məhbuslar azadlığa buraxılmasa, son siyasi məhbus qalana qədər işlərimizi davam etdirəcəyik. Yəni bu kampaniya hərəkata çevriləcək”.